text:
Etturi Majurana
Ètturi Majurana (Catania, 5 di austu 1906 - Mari Tirrenu ? , 27 di marzu 1938) fu scienziatu e granni espertu di fìsica.
Majurana era estremamenti dutatu in matimàtica quannu si jiuncìu cu Enricu Fermi e lu sò gruppu all'università di Roma, li picciotti di via Panisperna. Travagghiàu supra na nova tiurìa supra l'energìa di l'àtumu, chi cchiù tardu fu cchiù canusciuta comu tiurìa di Heisenberg. Travagghiàu puru supra la tiòrica massa dû neutrinu.
Majurana scumparìu in circustanzi mistiriusi nô mentri chi viaggiava pi navi di Nàpuli a Palermu. Lu sò corpu nun fu mai truvatu. Secunnu certi ipòtisi, si suicidàu, ma po èssiri puru chi fu rapitu di na putenza forastera pi li sò canuscenzi in fìsica nucliari, o puru chi scumparìu vuluntariamenti pi canciari identità e fari na vita nova ntâ l'America dû sud.
Lu scritturi Liunardu Sciascia ha scrittu nu libbru, Il Caso Majorana (1972) supra l'ipòtisi dâ scumparsa di Majurana.
Sò frati Quirinu Majurana fu puru nu fìsicu.
Enricu Fermi dissi di iddu: Ci sunnu assai catigurìi di scienziati, genti di secunna o di terza catigurìa, chi cerca di fari lu megghiu, ma chi nun vannu assai luntanu. Ci sunnu pirsuni di prima catigurìa, chi fannu scuperti granni pi lu sviluppu dê scienzi. E ci sunnu genî comu Galileu e Newton. Ètturi Majurana era unu di chisti.


c: text/html

text:
Vintina
Na vintina significa lu nzemi di vinti o circa vinti elementi d'un stissu tipu. Sparti d'èssiri usata pi stimari la quantitati di l'elementi, pò èssiri usata comu na basa pâ nummirazzioni. P'asempiu:
- du vintini = quaranta
- tri vintini = sissanta
- quattru vintini = ottanta
- cincu vintini = centu, eccetra
A rispettu di l'anni, pò essiri usata pi stimari o discrìviri nu spazziu o pirìudu di vint'anni.
Usata comu plurali, «vintini» significa porzioni o razziuni.
Sprissioni[cancia | cancia la surgenti]
- «Vulìrinni quattru vintini» significa sintìrisi supiriuri davanti di quarchidunu o quarchiccosa; ammustrari na mancanza di rispettu o aviri n'abbunnanza di priputenza.

robotstxt: allowed

filter: keep


text:
Padania
Padania è na dinuminazzioni giugrafica altirnativa usata pi nnicari la Valli Padana. L'utilizzu di sta dinuminazzioni si diffunnìu a pàrtiri di l'anni '90 quannu lu partitu dâ Lega Nord e lu sò leadr Umbertu Bossi sprummintau la dinuminazzioni pî sò velleitati nnipinnintisti.
Lu nnipinnintsmu padanu[cancia | cancia la surgenti]
Ntê discursa nnipinnintisti, la Padania havi cchiossai nu significatu puliticu e nesci dî sò cunfini naturali. Accussini pi Padania li attivisti nnipinnintisti ntènnunu spissu nun sulu li riggiuni dâ valli dû ciumi Po e dâ pianura padana, ma puru la Liguria, e nti certi uccasioni si vulissi agghicari a allaricàrisi nzinu â Toscana ê Marchi e all'Umbria.
L'usu dû termini ê jorna nostri[cancia | cancia la surgenti]
Ancora òi lu termini è usatu privalentimenti n rilazzioni a abbinimenti, fatti o opinioni liati a Lega nord o a sò appartinenti. La Padania è puru lu titulu di la tistata di lu quotidianu ufficiali dâ Lega Nord.


text:
Lingua etrusca (artìculu 'n calabrisi)
L'Etruscu fu 'na lingua parrata e scritta nta diversi zoni d'Italia e precisamenti ntâ antica riggioni d'Etruria (chidda chi oi è Toscana, Umbria occidentali e Lazziu settentriunali), ntâ pianura padana (chi oi è Lombardia e Emilia-Romagna, (aundi gli Etruschi furunu cacciati dî Galli) e ntâ pianura campana, aundi furunu poi assorbiti dî Sanniti. Ma lu latinu sostituìu completamenti l'Etruscu, lasciandu sulu documenti e alcuni prestiti linguistici ntô latinu. e nomi di città, comu Volterra, Perugia e forsi puru Parma. Autri esempi di palori etruschi sunnu: atrium, fullo, histrio, lanista, miles, mundus, populus, radius, subulo.
L'etruscu è caratterizzatu da 'na struttura grammaticali semplificata, dû carattiri agglutinanti chi condividi cu lingui altaichi e uralichi, dû casu ergativu, e dâ corrispondenza semantica biunivoca chi condividi cu autri lingui comu chidde ca fannu parti dû ceppu Ugru-Finnicu (Uralichi).


text:
Votu di scànciu
Lu votu di scànciu eni lu votu ca duna cu rigularità nu cittadinu elitturi, ca nun eni mutivatu di scigghiuti pulitichi, ca sunnu lu risurtatu di arriflissioni sinceri e disintirissati, ma ammeci sunnu currumputi di quarchi favuri o turnacuntu arricevutu di cui si candita nta n'elizzioni.
Nta l'Italia lu votu di scànciu pulìticu-mafiusu eni nu riàtu e eni punìbbili a li senzi di l'artìculu 416-ter di lu còdici pinali talianu.
Lu votu di scànciu pò manifistàrisi nta nu rapportu direttu ntra lu pulìticu e l'elitturi a scànciu di sordi o di na raccumannazzioni pi nu postu di travagghiu, senza èssiri prisenti nuddu ntiressi di urganizzazioni mafiusi. .
Ntô casu di na furma d'assuciazzioni, lu votu di scànciu pò ntô stissu modu aviri locu pi pigghiari finanziamenti o appalti pùbbrichi, siddu chisti favurìsciunu na cunvirgenza di "massa" pi li voti di li sò iscritti.
Ìndici
Votu di scànciu e ricattu pô travagghiu[cancia | cancia la surgenti]
A li voti si tratta di veri e propri sanareddi, pajamenti di picca sordi spiciarmenti ntê quarteri cchiù pupulari, fatti chiossai nta l'elizzioni cchiù nichi, comu putìssiru èssiri chiddi cumunali o pruvinciali. Cchiù ô spissu si tratta di favuri menu fàcili d'arricanùsciri. Di quannu, p'asèmpiu, foru fatti liggi ca pirmèttunu cuntratti di travagghiu di tipu flissìbbili (a tempu, a cullabburazzioni o a pruggettu), cù havi lu putiri di dari lu travagghiu, ca putìssiru èssiri mprindituri o macari amministratura ô puteri ca hannu disidèriu d'arricèviri cunferma pi lu sò mannatu, pigghiaru l'abbitùtini, macari picca tempu apprima di li ilizziona, di pigghiari a travagghiari assai picciotti disuccupati cu cuntratti di pricariatu, accussini di putiri furzàrili a lu vutu, a scànciu dâ cunferma dû travagghiu. Chistu accapitava macari ntô passatu e stu tipu di ricattu pô travagghiu, fattu supra la peddi di cui havi abbisognu, è cchiù fàcili fàrilu ntê rialità unni c'è na forti disoccupazzioni, comu ntô sud dâ nazziuni taliana.
Votu di scànciu e urganizzazzioni criminali[cancia | cancia la surgenti]
Àutri furmi cchiù gravi, quantu assai capaci, di "votu di scànciu" sunnu chiddi pi cui veni sfruttata, nta lu corsu di li cunzultazzioni elitturali, la nfruenza ca gruppi mafiusi fannu supra na granni parti di la pupulazzioni pi fari jiri li voti agghiri a nu ditirminatu partitu, ca favurìu, cu leggi o cu la cuncissioni di appalti pâ custruzzioni di òpiri pùbbrichi, lu sviluppu di l'attivitati mprindituriali dâ mafia.
Stu finominu appi a accuminciari â fini di l'anni cinquanta, quannu la mafia si traspurmau nta na grossa azzienna multinazziunali e misi li ràdichi nta lu sitturi di li custruzzioni e di la finanza ntirnazziunali. Lu votu di scànciu si pò fari macari nta na manera menu gravi, attraversu gruppi ca hannu na qualsiasi nfruenza, comu p'asèmpiu cìrculi pô jocu, e culturali, mpriditura, assuciazziuni, enti riliggiusi. sinnacati, ecc.
Chiddu ca pirò fà addvintari l'attu non ligali e spriggèvuli eni l'abbusu di putiri nnirizzatu a fari favuri a destra e a manca, a scànciu dû votu o macari cu l'òbbricu ô votu di cui havi, nun no na sèmprici nfruenza, ma nu putiri suciali ca cci pirmetti di faciri lu ricattu.
Accirtamentu dû votu non-lècitu[cancia | cancia la surgenti]
Ntâ tiorìa fussi mpussìbbili sapiri si lu cristianu elitturi vutau pô pulìticu o pô partitu pulìticu pri cui avìa a vutari, grazzi a lu votu sicretu, ma ntâ rialitati di mètuti ci nni sù tanti, spiciarmenti grazzi a la prifirenza, unni si scrivi lu nomu dû canditatu o la cruci ca si menti supra lu sìmmulu nta na manera ca fussi ricanuscìbbili a lu scrutaturi.
Di quannu pirò ci sunnu, e sù accuddì diffunnuti, màchini futucràfichi di nichi diminzioni e diggitali, ca ponnu scattari futucrafìi senza fari nuddu sgrùsciu, lu "votu di scànciu" addivintau ancora cchiù sèmprici di fari: lu citatinu currottu ntra lu seggiu elitturali, signa la scheda e ci faci na fotucrafìa cu lu cillulari, la fotucàmmira o lu vidiucillulari, e appoi ammustra la mmàgini ô pulìticu o a li sò e arricivi accussì lu favuri addummannatu.
Pi stu mutivu, lu Cuvernu talianu, prisidutu di lu premier Rumanu Prodi, stabbilìu pi dicretu liggi di lu 1º aprili 2008 rèuli siveri e peni asimplari nzinu a l'arrestu pi cui và a vutari purtànnusi na fotucàmmira o cillulari ca ponnu fari fotucrafìi .[1]
Nota[cancia | cancia la surgenti]
- ^ Contr'a lu votu di scànciu nenti fotu ntê seggi. Il Sole 24 Ore. Retrieved on 02-04-2008.


text:
Karl Friedrich Gauss
Carl Friedrich Gauss (30 di aprili 1777 – 23 di frivaru 1855) fu nu matimàticu e scienziatu tudiscu chi cuntribbuìu assai nta diversi campi, cumpresa la tiuria dî nummura, l'anàlisi, la geomitria diffirinziali, lu magnetismu, l'astronumìa, e l'òttica. Quarchi vota suprannuminatu lu principi dî matimàtichi, Gauss ntroducìu cuncetti chi hannu avutu na nfluenza assai funnuta nta sti disciplini, e chi si pò cumparari a chidda di Archimedi e di Issac Newton. Gauss fu nu picciriddu prudigiusu, e fici li primi scuperti già quann'era carusu. Scrissi la sò opira principali, li Disquisitiones Arithmeticae all'età di 24 anni. Ancora oggi stôpira è considirata comu n'òpira funnamintali di la tiuria dî nummura.


text:
Alla Pugacheva
Alla Borisovna Pugačëva (in russu Aллa БopиcoBHa ПyraчëBa, Mosca, 15 di aprili 1949) è na cantanti di musica pop.
Biografìa[cancia | cancia la surgenti]
Tra li cchiù canusciuti e pupulari n Russia, accuminzau la sò attivitati di cantanti nti l'anni '60. Lu sò stili, assai innuvativu pi l'Unioni Suviètica dê tempa di quannu accuminzau, lu purtau a nu liveddu di pupularitati ca ci pirmisi di battiri tutti li record di vènnita di dischi pâ musica pop n Russia.
Doppu na carrera ca cuntinua ancora, Alla Pugacheva ha puru pruduciutu e ncuraggiatu cantanti picciotti.


text:
Pubbricazzioni
La Pubbricazioni eni lu travagghiu ca s'òccupa dâ pruduzzioni di littiratura o di nfurmazzioni, l'attività di rènniri la 'nfurmazzioni pùbbrica. Nta certi casi, l'autura ponnu èssiri li sò propi editura.
Tradizziunarmenti, lu tèrmini si rifirisci â distribbuzzioni di matiriali stampatu comu li libbra e li giurnali. Quannu arrivau a nfurmazzioni diggitali e internet, lu scopu dâ pubbricazzioni si stinnìu pi nclùdiri li risursi alittrònichi, comu li virsioni alittrònichi dî libbra e dî pubbricazzioni piriòdichi, comu siti web, blogghi, e robba sìmili.
La pubbricazzioni ncludi li fasi di sviluppu, acquisizzioni, marketizzazzioni, pruduzzioni, stampa e li sò equivalenti alittrònici.
La pubbricazzioni eni macari mpurtanti comu cuncettu ligali: (1) comu lu prucessu di dari nutizzia furmali ô restu dû munnu, p'asempiu di spusàrisi o di falliri; e (2) pi mutivi di copiraitte (copyright) unni cc'eni na diffirenza ntâ prutizzioni di matiriali pubbricatu e nun pubbricatu.


text:
Patrun'i locu
Nta a mituluggìa rumana lu Patrun'i locu (ciamatu in lincua latina genius loci jera lu spiritu prutittivu di nu postu.
Di solitu vinìa addisignatu cu nu scursuni.
Nta l'utilizzu cuntimpuraniu lu genius loci s'arrifirisci a n'atmusfera di nu locu ca l'addistincui, o a lu spiritu di nu locu, chiiu tostu ca a nu spiritu guardianu.
Isempii ponu siri chidi di na statua, n'arviru viecciu assai, na cresìa, di nu munasteru, di na muschea, di nu mausuleu o di na sinagoga.
Lu Papa Alissantru fici addivintari 'mpurtanti lu principiu di lu Genius Loci nta li giardini, nta li curtili 'nterni e in ginirali di lu prucessu architittonicu di lu cuncipimentu di na custruzzioni chiei sicuenti rica di "A quarta Littìra, a Richard Boyle, Earl di Burlington":
di secuitu l'urigginali in angrisi:
- Consult the genius of the place in all;
- That tells the waters or to rise, or fall;
- Or helps th' ambitious hill the heav'ns to scale,
- Or scoops in circling theatres the vale;
- Calls in the country, catches opening glades,
- Joins willing woods, and varies shades from shades,
- Now breaks, or now directs, th' intending lines;
- Paints as you plant, and, as you work, designs.
Li versi di lu papa pari ca cuntribujerru â funnazzioni di unu di li principia ca anu cchiu cunzenzu nta architittura di lu paisacciu.
Chissu eni lu principiu ca li prucetta di custruzzioni ca s'arrifirisciunu a nu paisacciu avissiru sempri ssiri adattati ô cuntestu unni s'attrovanu autrimenti s'arrischia di fari na cosa "kitsch".
Arti e architittura[cancia | cancia la surgenti]
A priuri, l'archetipu, e lu Patrun'i locu sunu principarmenti li funnamenti di lu Neu-Razziunalismu funnatu di l'architettu talianu Aldu Rossi.
Lu Neu-Razziunalismu s'asviluppau nta a luci dâ rivalutazzioni di lu travagghiu di Giuseppe Terragni, e acquistatu mumentu attraversu lu travagghiu di Gghiorghiu Grassi.
Carattirizzati di formi ilimintari virnaculari e di n'assenza di dittagli cusmetici lu stili Neu-razziunalista javi sustinituri macari al di fora di lu campu architittonicu e traversa tanticchia tutti li campi di l'arti.
Nta lu cuntestu di la tiurìa archititturali muterna, lu Patrun'i locu javi prufunni impricazzioni ppâ custruzzioni di villaggi turistici, adattamenti di lochi isistenti a scopu tiatrali-scinuggrafici ppi firmati tilivisivi, cariennu nta l'aria filusofica dâ finominoluggìa.
Chistu tipu di discorsu archititturali jeni isplurati nta lu trattatu di lu tioricu Christian Norberg-Schulz: "Genius Loci: Towards a Phenomenology of Architecture" (" Patrun'i locu: versu na finominuluggìa di l'architittura").
Fantasia muterna[cancia | cancia la surgenti]
Nta li muterni travagghi di fantasia, comu "Dungeons and Dragons" (("Labbiritina e draguna") or "The Dresden Files" ("L'archivi di Dresda"), lu patrun'i locu eni nu spirtu ntilliggenti o na putenza maggica ca arrisiedi nta quarchi bbanna.
Ci sunu picca patrun'i locu di sta forma ca s'a firanu a spustarisi di lu postu unni nascierru picchini sunu "parti di lu stierru" o picchini sunu "ligati ô tirrinu".
Li patrun'i locu sunu di solitu cunzidirati comu ssiri istrimamenti putenti e di solitu moltu sperti e antilliggenti sibbeni c'eni na grandi variabbilitati di diffirenti upiniona supra a l'arcumentu.
Arcuni parnu quasi unniputenti e unniscienti rintra l'aria unni s'attrovanu, mentri jautri sunu simpricimenti cisterni semi-sinzienti di inirgia maggica.
Lu putìri quasi mai s'istenni fora di li cunfini di lu locu unni s'attrova lu patrun'i locu.
Diffirenti sittaggi rununu diffirenti spiecazzioni ppi l'isistenza di lu patrun'i locu.
Nta a majuritati dei casi, in ogni casu, l'intillicenti, maggichi intitati simpricimenti s'asviluppanu di lu "spiritu di n locu" duoppu na poucu di tiempu.
Nta autri iventi, li patrun'i locu sunu furmati di iventi maggichi putenti, e 'nta autri sunu lu risultatu di "ley lines", "mana pools" o robba iquivalenti. M'ata scusari ma ci lassai l'urtimi dui cullicamenti in lincua angrisi picchini mi parsiru truoppu cumpricati di traduciri.


text:
1260
St'artìculu è sulu un abbozzu (stub). Siddu vuliti, putiti ammigghiuràrilu secunnu li cumminzioni dâ Wikipedia.
Pi l'elencu cumpretu dî stub, viditi la rilativa catigurìa
Abbinimenti[cancia | cancia la surgenti]
- 3 di sittemmiru: Li forzi di Mamluk battinu n'asèrcitu mòngulu ntâ Palistina nnû Cummattimentu d'Ain Jalut, signannu lu puntu cchiù uccidintali dâ largasìa dû Mperu Mòngulu.
- 4 di sittemmiru: Li Ghibillini di Siena, culligati chî forzi di Manfredi di Sicilia, battinu li Guelfi di Firenzi ô Cummattimentu di Montaperti.


text:
Siduta spiritica
Na siduta spiritica eni nu tintatìvu di cummunicari cu lu munnu di li spiriti attraversu na riunioni di pissuni ca s'ancuntrarru pi arriciviri missaggi di li fantasmi o spiriti o pi sèntiri a na discussioni di nu medium.
Unu di li chiù antichi libbra ca parranu di cummunicazzioni chiè i pissuni motti fu Dialoghi chie i muotti (Dialogues with the Dead) di Ghiogghiu, Primu Baruni Lyttleton, pubbricatu nta l'Inghilterra nta lu 1760.
'Ntra li spiriti famusi trattati nta stu vulumi ci sunu Pietru u Granni, Pericle, nu "Sarbagghiu Nordi-Miricanu", Guglielmu Penn, e Cristina a Rigghina da a Sbèzzia. A pupularitàti di li siduti spiritichi aumintarru drammaticamènti ca a funnazzioni da a riligghiuni do Spiritualismu nta a mità di lu diciannovesimu seculu.
Forsi ca forsi li siduti spiritichi chiu famusi urganizzati a ddi tiempi fuorru chidi di Maria Todd Lincoln chi, in luttu pâ peddita di sa figghiu, organizzau sidùti spirìtichi spiritualisti 'nta a Casa Bianca, ca eranu prisinziati di sa maritu, lu prisidenti Abramu Lincoln, e autri spunènti dâ societti.
A Cummissioni di Seybert nta lu 1887 offuscau a cridibbilitati di lu Spiritualismu all'àpici da popularitati rivelannu frodi tra li capi arricanusciuti di sti sidùti.
Siduti spiritichi cuntimpurànii cuntinarru a sìri patti di li sibbizza riliggiusi di li chiesi spiritualisti, di li Spiritisti, e di lu Espiritismo, unni n'enfasi chiuù rànni vinìa misa supra a li valori spirituàli mmèci di l'isibizzioni.
Varietà di siduti spiritichi[cancia | cancia la surgenti]
Lu temmini siduta spiritica eni usata nta diffirenti significati, e può arrifirìrisi a quarsiasi di li sicuenti quattru attività, ugnuna chi e i sa propri normi e cunvinzioni, i so stigghi prifiriti, e l'aspittativi ca si fanu.
Tipi di Siduti spiritichi[cancia | cancia la surgenti]
- Spiritualisti
- Spiritualisti (muvimentu riligghiosu)
- Spiritismu
- Espiritismu
Nta a riligghiùni di lu Spiritualismu, eni giniralmenti parti di li sibbizza riliggiosa cummunicari cu li muotta.
Lu temmini "siduta spiritica" nun eni spissu utilizzata p'addiscrìviri chissu, eccettu chiddi ca venunu di fora; nu temmini prifirutu eni "arriceviri li missaggi."
Nta sti sissioni, ca di solitu si fanu nta li chiesi spiritualisti o all'apettu nta li campi spiritualisti (comu a Lily Dale nta lu statu di Nova Yokki o a lu Campu di Cassadaga nta a Florida), nu ministru oddinatu o cuntattu medium pòtta li missaggi di li muotti a chiddi viventi.
Ginirarmènti li "sibbizza spirituali" di li Spiritualisti o "dimustrazzioni dâ cuntinuità di la vita" su apetti o pubbricu.
Littiratura[cancia | cancia la surgenti]
- Planchette eni na storia cutta di lu 1906 di Jack London c'avi a chi fari cu na siduta spirìtica nizziàta p'addivirtirisi finùta traggicamènti.
- The Séance eni nu rumanzo di lu detective paranurmali di Heather Graham unni nu medium eni cuntattatu di lu spìritu di nu detective ca facìa lu puliziottu e c'avìa statu ncusatu ri crìmmini ca lu spiritu dici ca iddu nun avìa fattu. ISBN 0778324656


text:
I Was Born to Love You
I Was Born to Love You è na canzuni ri Freddie Mercury, scritta da lu cantanti e pubbricata comu primu singulu no discu Mr. Bad Guy, primu album solista ru cantanti, du 1985. Fu pubbricata comu singulu u 8 di aprili 1985 cu la b-side “Stop All the Fighting”. A canzuni fu poi misa no quinnicesimu e ultimu album de Queen, Made in Heaven, ru 1995.
A canzuni[cancia | cancia la surgenti]
Dopu a morti ri Mercury, u cumpunenti de Queen ficiru nu remix da canzuni pi lu album Made in Heaven du 1995, avennu fattu l'avutri cumpunenti i parti strumintali supra a traccia originali. Sta versioni prisenta a canzuni 'n na chiavi assai rock rispettu l'originali, ca Freddie volli eseguiri cu nu accumpagnamentu disco. Probabilmente, se i Queen avissiru ncisu a canzuni quannu Freddie era ancùora vivu, a canzuni avissi avutu stu tipu ri arrangiamentu, inoltre, fu inseritu quarchi estrattu vucali di canzuni A Kind of Magic e Living on My Own. A canzuni avia essiri misa na l'album The Works ri Queen, ma lu gruppu u scartò, quinni Freddie pigghiò a canzuni e a misi na so prima opira sulistica.
Videoclip[cancia | cancia la surgenti]
U video pi la versioni ri l'album solista ri Freddie Mercury è statu direttu ra David Mallet e giratu pressu l'ormai demolitu Limehouse Studios ri Londra, runni si viri Freddie cantari ravanzi nu muru ri specchi, poi attraversa na casa cu na fimmina sconosciuta (Debbie Ash), prima ri abballari su nu podiu. No video Freddie è vistutu cu na bunaca janca, chidda ca poi, cu quarchi mudifica, sarà a classica bunaca gialla ru cuncertu ru Wembley Stadium. U video pi la versioni ri l'album Made in Heaven fu direttu ra Richard Heslop pi lu British Film Institute. U video prisenta abitanti ri nu bloccu ri casi pupulari, ca ammustra genti ri ogni orientamento sessuali. Coppie cha si vasanu, picciriddi jucari, e picciotti ca rubbanu e scassanu na machina 'n nu film 'n jancu e nivuru.


text:
1975
Dâ Wikipedia, la nciclupidìa lìbbira.
Ìndici
Abbinimenti[cancia | cancia la surgenti]
- 30 di aprili: Li surdati dû Vietnam dû Nord libbirunu Saigon, marcannu accussì la fini dâ guerra tra li miricani e li vietcong.
- 16 di sittemmiru: La Papua Nova Guinea otteni la ndipinnenza di l'Australia.
- 7 di dicèmmiru: L'Indunesia attacca la Timor Urienti.
Nati[cancia | cancia la surgenti]
- 12 di maiu: Jonah Lomu, jucaturi di rugby
Morti[cancia | cancia la surgenti]
- 3 di frivaru: Umm Kulthum, na cantanti celibbri d'Egittu.
- 4 di austu: Hans Christian Andersen, scritturi di favula danisi
- 27 di uttùviru: Rex Stout, scritturi miricanu


text:
Vichinghi
Li Vichinghi (canusciuti videmma comu li danisi) sunnu nu pòpulu scandinavu canusciutu ntô pirìudu autumidievali: foru prutagunisti di ripituti scurrarìi e d’anchi muvimenti migratori tra l'800 e lu 1100.
L'urìggini dû tèrmini "Vichingu" acchiana ô nurviggisi anticu vík ("baia", "nzinatura") o a l'anglusassuni wic (nziggiamentu cummirciali furtificatu), ca rìmmianu ê dui attivitati principali di ddi pupulazzioni: lu cummerciu e la piratarìa.
La ccillenza nta l'arti dâ navigazzioni e la prupinzioni a l'attivitati di razzia e di cunquista oltrimari happiru urìggini dâ scarsitati di terra cultivàbbili ntê riggiuni di pruvinenza. Sulu cû sèculu X e la cummirsioni dî sô capi a lu cristianèsimu, li vichinghi accuminzaru a èssiri idintificati chî noma nazziunali attuali (danisi, svidisi, nurviggisi): ‘n pricidenza nta l'Europa centru-miridiunali li sô discinnenti èranu chiamati giniricamenti Nurmanni, zoè òmini dû Nord, nomu ca ristau a chiddi d’iddi ca cci si nziggiaru ‘n Nurmannia, Francia dû Nord.
Li slavi urintali, ca cû cuncursu dî vichinghi dèttiru vita â Russia, vennu chiamati mmeci Variaghi. Pari oramai accirtatu, noltri, ca li Vichinghi, partennu dâ Danimarca e dâ Norveggia sbarcaru ntâ Groenlandia e, forsi, apprudaru supra li costi miricani pressu Terranova.
La prima ncursioni vichinga di cui s’havi nutizzia stòrica fu cumpiuta di pirati nurviggisi ntô 793 nta l'ìsula di Lindisfarne, ô largu dâ costa nordurintali ngrisa: tuttavia la sô prisenza era di tempu cunzulidata ntô Mari dû Nord e ntô Bàlticu. Grazzî ê sô tècnichi di navigazzioni e militari assai avanzati, li vichinghi rapprisintaru pi sèculi n’amminazza nun cuntrullàbbili.
Li friquenti ncursioni supra li costi ngrisi foru timpuraniamenti frinati d’Alfredu lu Granni (878-899).


text:
Politeia
Politeia (di lu grecu anticu πoλιteίa ) è na palora ca veni traduciuta 'n sicilianu comu "custituzzioni", ma ca havi nti la rialitati nu significatu assai cchiù granni.
Ppi li Grechi sta palora anninca a lu stissu tempu lu riggimi pulìticu, lu corpu cìvicu e lu dirittu di citatinanza, nuzzioni assai alliati ntra d'iddi: citatinu (polítēs) è chiddu ca fa parti di la politéia (comu ni fa capiri Aristòtili nti la Pulìtica , "lu citatinu 'n senzu assulutu nun è difinutu di àutru ca di l'èssiri parti di li funzioni di cuvernu e di li roli pùbbrichi" ; lu tipu d'urdinamentu pulìticu si difinisci 'n rapportu a lu nùmmiru e a la qualitati di chiddi ca sunnu citatini di chinu dirittu; lu nomu di lu statu è lu stissu di chiddu di li citatini ("hoì Athēnaîoi" anninca lu statu atinisi).


text:
Curanu
Lu Curanu (أَلْقُرآن Al Qur'an, ntâ lingua àrabba, voli diri "ricitazzioni") è lu libbru santu di l'Islam.
Li mussurmani crìdinu ca lu Curanu è la parola di Diu rivilata a lu prufeta Maomettu pi menzu di l'Arcàncilu Gabbrieli. E' furmatu di 114 surat (capìtuli) chi cumprènninu chiossai di 6200 ayat (virsetti). Sippuru esìstinu traduzzioni di lu Curanu nta assai lingui, l'unica ca servi pi la pràtica riliggiusa è chidda nta la lingua urigginaria, l'àrabbu; sicunnu la riliggiuni islàmica, nfatti, è pussìbbuli apprizzari la pirfizzioni di stu libbru sulu nta la lingua santa (l'àrabbu).
Talìa puru[cancia | cancia la surgenti]
Liami di fora[cancia | cancia la surgenti]
separatore


text:
Lampidusa e Linusa
Lampidusa e Linusa è un cumuni di 6.078 abbitanti dâ pruvincia di Girgenti. È lu cumuni cchiù miridiunali d'Italia. La sedi amministrativa è nta l'ìsula di Lampidusa.
Giografìa[cancia | cancia la surgenti]
Cumprenni tutti l'Ìsuli Pilaggî: Lampidusa, Linusa, e l'isulottu disabbitatu di Lampiuni. Lampidusa e Lampioni fannu parti dâ placca cuntinintali africana, mentri Linusa è d'urìggini vurcànica.
Lu paisaggiu di Lampidusa ci havi tri ambienti:
- la steppa: cummigghia tutta la parti chianiggianti di l'ìsula.
- la pratarìa: ntê vadduna cchiù distanti di l'abbitatu.
- la gariga: nta arcuni vadduna e cali dû virsanti nord.
Storia[cancia | cancia la surgenti]
Pi millenni Lampidusa e Linusa foru lochi di sosta e di rifurnimentu d'acqua, nunchì basi militari dî navi dî Finici, dî Greci, dî Romani, dî Saracini e dî Cruciati, sibbeni fussi abbitata e friquintata a li tèmpira dî guerri pùnichi, la storia è cchiuttostu arriduciuta, puru siddu l'ìsula veni citata già ntô 795-815 d.C. di Papa Liuni II, ca cu na littra nforma a Carlu Magnu di na battagghia svurgiuta vicinu Lampidusa ntra Bizzantini e Saracini.
Lu 14 di giugnettu dû 1551, jornu nta cui l’ammiragghiu ginuvisi Andrìa Doria naufragau câ sò flotta a picca migghia di l'ìsula di Lampidusa. Li pèrditi foru assai: mureru cchiù di milli òmini e quasi tutti li navi affunnaru. La flotta a l'òrdini d'Andrìa Doria si stava diriggennu ntâ zona cumprisa ntra Monastir e Djerba pi scunfìggiri lu pirata Dragut (Draguttu), ca dittava la propia supranìa supra ddu trattu di mari, attaccannu li galioni n trànzutu ntô Miditirràniu cintrali.
Ntô 1630 a Giuliu Tomasi di Lampidusa vinni cuncidutu di Carlu II di Spagna d'assùmiri lu tìtulu di “Prìncipi di Lampidusa”. Ntô 1783 n'epidimìa di pesti, arrivata cu quarchi navi, fà vìttimi ntra la pupulazzioni. Nu mèdicu famusu, Antoniu Corsi, veni mannatu dâ Sicilia pi dibbillari la malatìa. Ntô giru d'un annu l'òpira dû Corsi s'accabba.
La storia ufficiali, nveci, accumenza a li primi dû XIX sèculu, quannu Sarvaturi Gatt a capu di na culonia di mautisi pigghiau n enfitèusi l'ìsula dû prupitariu, accuminzannu lu rivuschimentu pi fari postu â cultivazzioni agrìcula dâ terra sinu a tannu vìrgini e ricca di firtilìssimu humus, unni campàvanu addàini, cingnali, lepri e cunigghia ntra la fitta vuscagghia e àrvuli àuti.
Câ culunizzazzioni burbònica dû 1843 accumenza la storia muderna dû paisi quannu lu capitanu Birnardu Maria Sanvisenti sbarca nta l'ìsula, p'òrdini di Firdinannu II Re dî Dui Sicili, cu 120 pirsuni ntra li quali 90 òmini e 30 fìmmini n maiuri parti agricultura e artiggiani. Lu Sanvisenti, ca fu cuvirnaturi di l'ìsula, detti mpulsu ê primi òpiri pùbbrichi e fici custruiri sùbbutu 7 edifici isulati (l'accussidditti 7 palazzi), ma ntô cuntempu accuminzau lu disvuscamentu pi fari postu a chisti e a àutri òpiri nichi. Si passau di 120 abbitanti a cchiù di 2000 ntô giru di cincu anni. Fu nu pirìudu di pruspiritati pi l'ìsula, pirìudu ca s'accabbau quannu cadìu lu Regnu dî Dui Sicili ntô 1860 a sèquitu dâ spidizzioni dî Milli. Junciuta l'Unitati d'Italia, l'arcipèlagu, siquennu la Sicilia e Nàpuli, trasìu a fari parti dû Regnu d'Italia. Ma lu cuvernu si nni scurdau nzinu ô 1872. Ci fu nchiantata na culonia pinali di cunnannati.
Ntô giugnu dû 1878 Lampidusa nzèmmula a Linusa, diveni ùnicu Cumuni.
Ntô 1911 Lampidusa - sinu a tannu assulutamenti sarvaggia, luntana e sularina - veni culligata cu la terraferma midianti cavu telegràficu. Duranti la secunna guerra munniali l'ìsula si trasforma n roccaforti militari e è china di pustazzioni fissi (tutt'ora asistenti) e mòbbili d'artigghiarìa liggera e contraèria. Pi stu mutivu lu tirritoriu subbisci bummardamenti pisanti. L'attaccamentu di l'abbitanti a sta lingua di terra fu propiu nta ddu mumentu sfavurèvuli. Cchiù voti, nfatti, lu cuvernu talianu nvitau li lampidusani a abbannunari l'ìsula: ma chisti, nunustanti li disaci, prifireru ristari ntê sò casi, fujennu vilocimenti ntê nummirusi grutti a ogni sonu di sirena. Ntô 1951, arriva l'alittricità. Ntô 1973, arriva lu telèfunu. Ntô 1968 veni custruutu l'ariuportu civili.
Nta l'ùrtimi anni, lu Cumuni fu rivalutatu d'un puntu di vista turìsticu, ma fu cchiù voti ô centru dâ crònuca nazziunali. Ntô 1986, lu culunnellu Gheddafi, dittaturi dâ Libbia, pi rapprisagghia contra a li Stati Uniti e lu cuvernu talianu, lanzau dui mìssili ca sfiuraru Lampidusa. Nta l'ùrtimi anni, li Pilaggi addivintaru lu puntu principali di sbarcu di nummirusi mmigrati clannistini di l'Àfrica.
Econumìa[cancia | cancia la surgenti]
Lu tirritoriu cumunali è n granni parti suttapostu a agricultura (chiàppiri; ligumi) e ci havi nu sviluppu custeru mpurtanti, cu na granni quantitati di grutti, cali e praji. Chistu accunzintìu lu sviluppu dû sitturi dû turìsimu.
P'un certu pirìudu, ntâ secunna mitati di l'Ottucentu, appi n'ammuttata forti lu cummerciu grazzi â scuperta di banchi di sponzi, ca ci richiamaru cummircianti d'àutri paisi dû Miditirràniu. St'attivitati s'agghiuncìu a chidda dâ pisca dû pisci azzolu.
Trasporti[cancia | cancia la surgenti]
L'ìsuli sunnu culligati vìa traghettu e vìa aliscafu â Sicilia, e a Lampidusa s'attrova l'ariuportu.
Clima[cancia | cancia la surgenti]
Lampidusa e Linusa è lu cumuni cu lu cchiù vasciu valuri di l'ìndici ISTAT dî gradi jornu.
Fàuna[cancia | cancia la surgenti]
Ntra lu 1954 e lu 1956 diversi spidizzioni scintìfichi s'occuparu d'alincari li speci faunìstichi prisenti a Lampidusa; nunustanti passaru cchiù di 50 anni, chiddu arresta lu studiu cchiù cumpretu mai fattu nzinu a ora .


text:
Prutiìna fluoriscenti virdi
La prutiina fluoriscenti virdi (canusciuta ccu l'acronimu angrisi GFP) è na prutiìna fatta di 238 amminuàciti (26.9 kDa), ca fa vìdiri na fluoriscenza virdi quannu ci puntanu na luci blu.
Macari ca ci su tanticchia di àutri urganismi ntô mari ca janu prutiìni fluoriscenti sìmili, lu GFP s'arrifirisci di sòlitu a na prutiìna ca a statu misa a sula pâ prima vota di na midusa canusciuta cu lu nomi latinu Aequorea victoria.
Lu GFP dâ A. victoria avi na picca d'iccitazzioni cchiù granni, a na lunchizza d'unni di 395 nm e una cchiu nicaredda di 475 nm.
Lu so piccu d'imissiuni s'attrova a 509 nm ca s'attrova na purzioni cchiù vascia di lu spettru visìbbili.
Lu GFP ca veni dâ viuletta ri mari (Renilla reniformis) avi na singula cchiù granni iccitazzioni a 498 nm.
Ntâ cèllula e ntâ bioluggìa muliculari, lu geni ca javi l'istruzzioni pâ custruzzioni dâ prutiìna fluoriscenti virdi è friquintimenti usatu comu chiddu ca c'ìnnica a sprissioni.
Ntâ li formi mudificati a statu usatu ppi custruiri biosinzuri, e nu munzieddu d'armali transgènici anu statu criati ppi isprìmiri a prutiìna fluoriscenti virdi comu prova-di-lu-cuncettu ca nu gèni po èssiri spressu traversu n'organismu datu.
Lu gèni GFP po èssiri misu ntâ l'urganisma e mantinuta ntâ lu loru ginòma ccu l'accuppiamentu, inieziuna ccu nu vitturi virali, o trasfurmazzioni cillulari.
Accàmora, lu gèni GFP a statu 'ntruduciutu e spressu ntâ nu munzieddu di batteri, lièviti e àutri tipi di fungia, pisci (comu li pisci zebra), pianti, muschi, e celluli ri mammifiri incrusi chiddi ri l'èssiri umani.
Nta lu 2008 Martin Chalfie, Osamu Shimomura e Roger Y. Tsien ci appiru lu Premiu Nobel nta chimica pâ scuperta e lu sviluppu dâ prutiìna fluoriscenti virdi.
Storia[cancia | cancia la surgenti]
Tipu di prutiìna fluoriscenti virdi sarbagghia (Wild-type GFP o wtGFP)[cancia | cancia la surgenti]
Ntâ l'anni sissanta e sittanta lu GFP, assèmi a prutiìna luminiscenti siparata aequorina, anu stati azzizzati di l'Aequorea victoria e li so prupritati sturiati ri Osamu Shimomura.
Ntâ l'A. victoria, a fluoriscenza di lu GFP succeri quannu intiraggisci chièi jòni ri Ca2+, pruduciennu nu ciaruri blu.
Na puocu di st'inirgìa luminiscenti è trasfiruta a prutiìna luminiscenti virdi, purtannu tutti li culura versu lu virdi.
Ntâ ogni casu, a so utilitati comu stigghiu ppî biòluggi muliculàri nun accuminzau nzinu a lu 1992 quannu Dionisìu Prasher pubbricau a clunazzioni e a siquenza nucliotìdica di lu GFP sarbagghiu ntâ a rivista Gene.


text:
Salvaturi Adamu
Sarvaturi Adamu (Comisu 1 nuvèmmiru 1943), è un cantanti francòfonu di uriggini siciliana. Ntô 1947 sò patri si trasfirìu ô Bergiu pi travagghiari ntê mineri dâ Vallonia. Appi un successu nternazziunali nti l'anni 60, cantannu li sò canzuni puru 'n italianu, tudiscu, giappunisi, e autri lingui. Ntra li canzuni so' rivurdamu La notte , Affida una lacrima al vento, chi àppiru granni successu in Italia.
Ô principiu di l’anni ’60 l’italo-birgisi Adamu pigghia parti ôn cuncursu radiofònicu di Radio Lussemburgo vincennu a finali ‘n Parisi. Accumincia accussì l’esibizzioni sua prisintannu li so’ primi canzuni scritti ‘n francisi. Chisti si carattirìzzanu cu na vina melòdica particolari, fruttu dû ncontru ntra la tradizzioni italiana e chidda francisi.
Sans toi ma mie (Sei qui con me) è u so’ primu successu nnô 1963. Doppu si trasferisci ‘n Parisi, unni l’album di debuttu “63/64”, chi cunteni Tombe la neige e Vous permettez, Monsieur?, u fa canùsciri a tuttu u munnu.
Accumincia tannu a pubblicari i dischi sua in Italia vide’ e puru ccà arricogghi successu cu canzuni comu Cade la neve - Vous permettez Monsieur - Perduto amor - Non voglio nascondermi - La notte - Amo - Una ciocca di capelli - Se mai - Non mi tenere il broncio - Lei - Il nostro romanzo - Insieme - Inch'Allah - Affida una lacrima al vento - La tua storia e una favola - Tu somigli all'amore - Accanto a te l'estate - Felicità - È la mia vita...
Ncidi puru a canzuna Dolce Paola, ca è didicata a Paula Ruffu di Calavria, futura riggina dô Bergiu, di cui, si dici, ca u cantanti s’avìa nnamuratu.


text:
Liggi di Newton
Pi liggi di Newton si ntènninu li tri liggi funnamintali dâ dinamica. Foru matimazzati di Isaac Newton e pubbricati ntê sò Principa mathematica ntô 1687.
Ìndici
La prima liggi dâ dinamica[cancia | cancia la surgenti]
La prima liggi di Newton o prima liggi dâ dinamica dici ca nu corpu nun suggettu a nudda forza si movi ci manera rittilinia e uniformi ntô vòtu. Pigghia lu nomu di Isaac Newton, puru siddu fu già ntuita di Galileu quarchi dicenniu prima di Newton.
La secunna liggi dâ dinamica[cancia | cancia la surgenti]
La secunna liggi di Newton discrivi la forza comu dirivata dâ quantità di motu di nu corpu. N formula:
Cu la prima liggi fu sprummintata di Isaac Newton.
Esempiu[cancia | cancia la surgenti]
La forza si misura n Newton. Perciò Na forza di 24 N appricata a na massa di 3 kg, pruduci n'accilirazzioni di 8m/s2.
La terza liggi dâ dinamica[cancia | cancia la surgenti]
La terza liggi di Newton o dâ dinamica dici ca siddu supra n corpu aggisci na forza allura esisti n'autru corpu supra cui aggisci n'autra forza dâ stissa ntinsitati e di sensu cuntrariu. Lu principiu è canusciutu puru comu principiu di azzioni e riazzioni.
Esempiu[cancia | cancia la surgenti]
Lu casu cchiù semprici è chiddu di na pirsuna ca camina. Chê pedi na pirsuna ncugna na forza ntô tirrinu versu narreri, e lu tirrinu pi riazzioni ammutta la pirsuna annavanzi. Lu tirrinu nun si movi pirchì la so massa currispunni â massa dâ Terra e pirciò l'accilirazzioni ncugnata chi diriva dâ secunna liggi di Newton è trascurabbili.


text:
Una virsura nova (quatrellu Excel) di u Parullaghju chì vo pudete caricà. - u Parullaghju
Ci aghju abuliatu u listinu di parolle adupratu da B.Paoli di u CRDP in li libretti di a scola elementare (adattazione di Brissiot - in traccia di fà si) è e u parullaghju chì no aviamu messu in anda annu. Par avà ùn ci micca cuerenza in tuttu Ci hè u casu di e parolle chì ci anu da scumudà da "matematicanti" Ci hè u casu di e parolle chì ci anu da scumudà da "cursicanti" è in ogni modu ci ferma à fà u spiccu trà duie diciture difinite à l'ingrossu cum'è "cismonte "è "Pumonti" Ne parlaremu à a ghjurnata di l'8 di farraghju.


text:
2011
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- Tra jinnaru e marzu na seri di muvumenta di carattiri pupulari pirmettunu lu canciamentu di riggimi n Tunisia e Eggittu. La Libbia si libbbirau dû riggimi dû culunnellu Gheddafi doppu na guerra civili ca durau tutta la stati.
- 17 di marzu: a Torinu si teni la cirimonia inaugurali dî cilibrazzioni dû 150° anniversariu di l'Unità d'Italia.
- Ritiru prugrammatu di l'esercitu miricanu n Iraq
Morti[cancia | cancia la surgenti]
- 2 di maiu: Osama Bin Laden
- 5 di sittèmmiru: Sarvaturi Licitra, tinuri sicilianu


text:
Ponziu Pilatu
Ponziu Pilatu (in latinu Pontius Pilatus, saria natu in circa -10|10 nanzi à Cristu à Liò. Era prifettu, pracuratori di a pruvincia rumana di Ghjudea, à u prima seculu, da 26 à 36), veni à dì, sionti l'Anzianu Tistamentu, à tempu à a crucifissioni di Ghjesù di Nazarettu. Fù rinviatu à Roma è morsi in circa 39 dopu à Cristu, in esiliu in Vienna o à Lucerna (in Svizzara).
Pilatu pruvò senza successu di rumanizà a rigioni di a Ghjudea, pruvendu à custruiscia un acquidottu. Ma i littichi incù a pupulazioni lucali li feci trasferiscia a capitali di a rigioni da Cesarea à Ghjirusalemma, par pudè cuntrullà megliu i rivolti chì nasciani beddu suventi.
Sicondu i Vangeli, Gesù Cristu fù prisintata à Ponziu Pilatu da i rispunsevuli riligiosi ghjudei, par fà lu ghjudicà è cundannà. À l'ebbica, a Ghjudea era accupata da i rumani ed era nicissaria d'ottena una cundanna da u tribunali di u prifettu rumanu, Ponziu Pilatu. Ghjesù hè statu prisintatu à Pilatu com'è un ribeddu, fendu valè chì i so pratinzioni minacciavani u puteri di l'imperatori Tiberu. Ponziu Pilatu cumincieti tandu ad intarrugà à Ghjesù ma ùn truveti alcunu mutivu di cundanna. Vulendu evità una cundanna à morti di Ghjesu, Pilatu prununiti tandu di libarà un prighjuneri par a Pasqua ghjudeia, com'è eddu era l'usu. Ma fù a libarazioni d'un antru prighjuneri chì fù dumandata: si chjamava Barrabas.


text:
Simulazzioni
Ppi simulazziòni si sènti a ddìri nu mudellu dâ rialitati ca cunzènti di valutàri e prividìri lu svurgimèntu dinàmicu di na sèri di ivènta ca cumpàiunu duoppa l'imposizziòna di certi cundizziòna di pàrti di l'analìsta o di l'utènti.
N'àviazzioni[cancia | cancia la surgenti]
Nu simulatùri di vòlu, pa isèmpiu, cunzènti di prividèri lu cumpurtamèntu di l'aeriu tinènnu còntu di li so carattirìstichi e prisintànnuli a lu pilòta collaudatòri ntâ a cabbina ri volu comu si fuossiru riàli.
'N 'nfurmàtica[cancia | cancia la surgenti]
I simulazziòni sònu nu stìgghiu spirimintàli c'avìssi a ssìri tinùtu in cunzidirazziòni picchìni s'abbasanu supra li pussibbilitàti di càlculu ca su offerti di l'infurmatica.
A simulazziòni, difatti, nun je autru ca a trasposizziòni in tiermini loggicu-matimatici-pruciduràli di nu "mudellu cuncittuali" dâ rialitati.
Stu mudellu cuncittuali po ssiri difinùtu comu l'anziemi di li prucèssa ca anu luocu nta lu sistema valutatu e lu cui inziemi pirmetti di cumprèndiri i loggichi di funzionamèntu dô sistema stissu.
I simulazziòni pònu avìri macàri nu caràttiri di passatièmpu: oggi, pa isèmpiu, aisìstunu ntâ lu mircatu divèrsa software di vidiuggiòca di simulazziòni ca cunzèntunu di simulàri lu cumpurtamèntu dî pirsùni, autumòbbili, civiltàti.


text:
Surrey
Surrey è na cuntìa dâ Nglaterra. S'attrova ntâ Nglaterra miridiunali, abbicinu a Londra. Lu Tamiggi fa parti dî soi cunfini sittintriunali e Guildford è lu cchiù granni paisi. Havi n'aria di 650 migghia quadrati (quasi 1.000 chilòmirti quadrati).
Ntô nord-est s'attròvanu assai paiseddi di cui viàggianu tanti travagghiatura pi Londra ogni jornu. Puru ca è accussì abbicinu a Londra, cci asìstinu li banni di campagna unni si ponnu attruvari ancura li jardina di virdura, chi na vota rapprisintàvanu na granni nnustria.


text:
Muvumentu Nazziunali pi la Libbirazzioni di l'Azawad
Lu Muvumentu Nazziunali pa la Libbirazzioni di l'Azawad ('n lingua tamazight Tankra n Tumast i Aslalli n Azawad) lutta pi la nnipinnenza dâ Azawad dô Mali.
Storia[cancia | cancia la surgenti]
Ntê lu 2012 lu populu Tuareg[1] 'n Mali[2] addicchiarunu la nnipinnenza uccupandu li riggiuna di Timbuctù, Gao e Kidal. Ntê misi appressu li tuareg foru accumpagnati di islamisti di varia pruvinenza, ca mpuneru la liggi islamica, la cusidditta sharia, ê pupulazzioni lucali, ca puru siddu eranu ggià mussurmani, nun applicavanu la sharia. Lu funnamentalismu riliggiusu dî diriggenti novi di l'Azawad purtau â distruzzioni dî famusi mausulei di Timbuctù, e â distruzzioni dî mansuciritti mediuevali ca s'attruvavanu, tra la cunnanna di la cumunitati ntirnazziunali.
La Francia partecipa â la guerra 'n Mali ppi la questioni di lu cuntinziusu tirrituriali tra lu Mali e li Tuareg, ntra cui li islamisti s'ammiscaru rinnennu lu cuntinziusu di rilivanza ntirnazziunali[3].
Giografìa pulìtica[cancia | cancia la surgenti]
Doppu aviri cuntrullatu tra lu 2012 e lu 2013 li tri riggiuna di Timbuctù, Gao e Kidal, e doppu la cuntruffinsiva ntirnazziunali guidata dâ Francia, lu MLNA cuntrolla sulu li muntagni dâ riggiuni di Kidal. La cità di Kidal, ancora occupata di l'MNLA, è pattugghiata puru di surdati francisi e maliani, ca pirò nun arrinèsciunu a cuntrullàrila tutalmenti.
Pulìtica[cancia | cancia la surgenti]
E' nu muvumentu pulìticu chi se cumbatti pi la nnipinnenza di la riggiuna da lu Statu di Mali, 'n Àfrica.
La sò pulìtica è di spirazzioni riliggiusa è Wahhabismu, lu nzegnamentu di lu sò nizziaturi era funnatu sû unicitati di Ddiu, sû usservanza riggurusa dû Coranu e sû severa cundanna dê cunzuetudini riliggiusi (la visita â li sèpulcri dî pirsunaggi famusi, pi esempiu) chi s'eranu dipusitati cumu altrettanti stratificazzioni, ntê cursu dê timpu, sû pratichi divuzzionali dî mussurmani.


text:
Treble
Quannu l'occhi toi cumincianu cu cercanu aure cose de guardare allora tannu me sentia, me sentia cu stau cu tie e quannu le mani toe se auserannu comu sia c'hannu 'carezzare sti pensieri allora tannu me sentia, me sentia cu stau cu tie.
Ma moi ce ura ete, de sicuru nu be' l'ura de spettare settati su nu scogliu ad osservare lu mare ca ae cu bagna la spiaggia de coste a nui.
E quannu le parole mie riuscirannu cu te scarfanu daveru de intra allora tannu me sentia, me sentia cu stau cu tie.
E quannu li passi mei dentanu chiu' sicuri e tie nu tieni chiu paura cu li secuti allora tannu me sentia, me sentia cu stau cu tie.
Ma moi ce ura ete, de sicuru nu be' l'ura de spettare settati su nu scogliu ad osservare lu mare ca ae cu bagna la spiaggia de coste a nui.
Ma an cielu na farfalla cu le ali russe e niure me pare ca de saggezza parla cu mie mentre lu sule coce pensieri e facce e nu fiuru chiede acqua pe campare e tie ca ruci pe quarchecosa ca haai fattu passare e muci perche' lu tiempu ha sciutu e nu se po' fermare e pienzi ca le mani te paarune curte puru ca lu core te pare cranne e allora si sicura ca intra de tie na cosa hai fattu passare.
Quannu.....


text:
Dammusu
Nu dammusu è nu tipu di costruzzioni pi usu familiari tipicamenti siciliana. la parola si rifirisci a du' tipa distinti di casa: la casa storica dî Munti Ibblei custituita di na grutta naturali allaricata ntê seculi e la casa tradizziunali di l'îsula di Pantelleria.
Dammusu dî munti Ibblei[cancia | cancia la surgenti]
Lu carsismu tipicu di sta parti dî monti Iblei criau tuttu nu sistema di grutti ca favureru la cirazzioni di paiseddi ggià all'Èbbica preistorica. Li antichi pupulazzioni siculi si stabileru ntô tirritoriu Ibbleu ggià ntô VIII sèculu a.C. scavannu grutti ô cantu di chiddi naturali.
Duranti li sèculi sti grutti hanu statu addibbiiti a tombi, e appoi a abbitazzioni. Cu la duminazzioni àrabba, li grutti foru allaricati prima cu custruzzioni di lignu e appoi cu casi di muratura a siccu. Muòrica ni eni n'esempiu tìpicu n quantu sti grutti rapprisentanu lu rpimu nsidiamentu: li abbitazzioni nichi dâ parti storica dâ citati sàrbani ancora ê jorna nostri sta tistimunianza mpurtanti dû passatu. Ntâ zona di Palazzolu, Buscemi, Buccheri, Ferla e Cassaru li dammusi sunnu assai diffunnuti e si nun si custrueru sfruttannu grutti esistenti sunu rializzati cu archi a tuttu sesti n petra carlcaria, a fudirari la grutta o a allaricari la parti di dintra.
Dammusu di Pantilliria[cancia | cancia la surgenti]
Lu tìpicu dammusu di l'ìsula di Pantilliria e di uriggini ncerti, ma prubabbirmenti assai luntanu. Li esemplari cchiù semprici sunnu custruzzioni n petra lavica lucali, murata a siccu cu nu duplici paramentu di petri sbuzzati a spaccu e mura assai spissi. La chianta è giniralmenti quatranculari eggh'è surmuntata di na cupirtura a cùbbula o cchiù raramenti a vutti, mbiancata a caucina e usata pi la cugghiuta di l'acqua ca alimenta la sterna. Carattiristici elimenti di arredu architittonicu dû dammusu pantescu sunu la casina (nicchia ntê mura), la ducchena (banchina n pietra addussata ô muru), la pinnata (tettoia cu travaturi n lignu e cupirtura di canni) e lu passiaturi (na speci di corridoiu scupertu pô culligamentu di diversi lucali).


text:
Bridge
Lu bridge è un jocu di carti diffusu nta tuttu lu munnu; s'urganìzzanu cumpitizzioni e campiunati nazziunali e ntirnazziunali, e puru olimpiadi.
Lu bridge si joca cu un mazzu di carti francisi di 52 carti; 4 jucatura s'assèttanu unu di frunti a l'àutru, furmannu dui coppî. Ogni jucaturi pigghia na carta; cu pigghia la carta chiù àuta addiventa lu mazzeri, ossìa chiddu ca havi a distribbuiri li carti a tutti li jucatura doppu d'avìrili ammiscati e doppu d'aviri faciutu "tagghiari" lu mazzu a lu jucaturi assittatu â sò manu dritta.
Ogni jucaturi arricivi, nta sta manera, 13 carti, divisi ntê 4 semi chi hannu un òrdini giràrchicu: picchi, cori, quatri e ciuri. Lu nzemi di li 52 carti divisi ntra li 4 jucatura, e distribbuiuti nta 4 gruppi di 13 carti, veni diciutu na manu.
Lu scopu di lu jocu e chiddu di fari li pigghiati; lu nzemi di li 4 carti jucati ogni vota rapprisèntanu na pigghiata; nta ogni manu ci sunnu 13 pigghiati pussìbbuli.


text:
Giuvanni Meli
Giuvanni Meli (Palermu, 6 di marzu 1740 - Palermu, 20 di dicèmmiru 1815) fu unu dî cchiù granni littirati siciliani.
Vita[cancia | cancia la surgenti]
Vinìu di na famigghia mudesta e di juvani studiò p'arcuni anni grammàtica e ritòrica. Doppu aviri studiatu filusufìa e midicina fu dutturi n Cinisi. Nta stu pirìudu, liggìu li pueti bucòlichi, l'enciclopidisti e Rousseau, scuprennu lu valuri puèticu dâ lingua siciliana chi aduttò pi casi tutti li sò òpiri.
Ntô 1760 vinni ammittutu nna l'Accademia dû bon gustu e ccà accuminzò a scrìviri li versi, prima pi talianu, poi pi sicilianu. Pubbricò la sò prima òpira, La Fata Galanti, ntô 1762 doppu lu quali vinni canusciutu di tutti li littirati e famigghi nòbbili di Palermu.
Ntramentri ca studiava la midicina ottinìu un mpiegu ntô paisi di Cinisi, vicinu Palermu, comu mèdicu tinutu a stipenniu di l'abbazzia binidittina di S. Martinu dî Scali. Duranti stu pirìudu a Cinisi cuntìnuava la sò attivitati di scritturi, pubbricannu puru quarchi saggìstica d'argumentu mèdicu.
Ntô 1772 si trasfirìu a Palermo, unni ntô 1787 vinni ncarricatu câ càttidra di Chìmica a l'univirsità di Palermu; unni arricugghìu e pubbricàu, 'n cincu vulumi, li soi puisìi siciliani. Ntô 1798, quannu la Curti si trasfirìu di Napuli a Palermo, l'abbati Meli era già nu scritturi cèlibbri (a stu tempu Meli si fici chiamari abbati e si vistìu di riliggiusu); lu rè cci assignò na pinsioni, e si didicò cu tranquillitati ê littiri.
Meli spirimintò cu na forma di linguaggiu ca putemu discrìviri comu nu sicilianu lustru. Pi na manu, chissu significa ca pruvò a scrìviri di suggetti di tanti gènira, spissu pi nu modu umurìsticu e filusòficu, ma pi l'àutra manu significa macari ca la sò scrittura abballarìa tra n'idioma ca ni pari quasi comu nu talianu arcàicu e la parrata parlimintana di strata di ddù tempu[1]. Facirmenti avissi a èssiri propiu d'accussì picchì lu sò tema prifirutu era di cuntrastari li carattirìstici di l'èssiri sicilianu, dunca spissu lu linguaggiu rifletti stu cuntrastu.
Òpiri[cancia | cancia la surgenti]
La Buccolica (1766-1772), spirata di l'Arcadia, pâ majuranza fu scritta ntô pirìudu quannu era dutturi a Cinisi. Turnatu a Palermu cu na fama di scinziatu e pueta, si didicò â puisìa siciliana, arricugghiennu tuttu lu matiriali ca esistìa. Lu sò Poesî siciliani 'n cincu vulumi niscìu ntô 1787, e na edizzioni in sei vulumi niscìu ntô 1814.
Oltri a cumprènniri La Buccolica la raccolta dî puesìi cumprenni puru puemetti satìrici comu La Fata Galanti (1762); lu puema èpicu-umurìsticu Don Chisciotti e Sanciu Panza (1785-1787); li Favuli Morali 1810-1814; l' Origini di lu Munnu (1768); li Elegii; li Canzunetti e Ditirammu: Sarudda.
La majuranza di ssi puisìi vìnniru traduciuti, supratuttu pi talianu, ma puru pi ngrisi (viditi li rifirimenti ccasutta). Ntô 1787, visitannu Palermu, Goethe s'accappitò a lèggiri lu puema cèlibbri: L'occhi, ca faci parti di nu gruppu di puemi ca cumprènninu La Lìrica (li canzunetti). Goethe s'attruvò accussi acchiappatu dû sintimentu di sta puisìa ca iddu traducìu li primi ottu righi pi tudiscu, chiamànnulu Sizilianisches Lied (Canzuni Siciliana). N'àutru puema ca faci parti di La Lìrica, Lu labbru, fu traduciutu pi tudiscu di J. Herder. Nu fattu stranu e picca canusciutu è ca Lu labbru fu lu primu puema scrittu pi na lingua itàlica ca fu traduciutu pi finlannisi. Ssi fatti ni dùnanu n'idìa dû riguardu ca li littirati europei tinìanu pi Meli nni l'ùrtimi anni dû sèculu XVIII.[2]
Asempi di puisìa[cancia | cancia la surgenti]
Li Surci di Fàvuli Murali [3]
-
- Un surciteddu di testa sbintata
- avìa pigghiatu la via di l'acìtu,
- e faceva na vita scialacquata
- cu l'amiciuni di lu so partitu.
-
- Lu ziu circau tiràrilu a bona strata,
- ma zuppau a l'acqua, pirch'era attrivitu,
- e dicchìu la saìmi avìa liccata
- di taverni e zàgati peritu.
-
- Finalmenti mucidda fici luca;
- iddu grida: Ziu, ziu, cu dogghia interna;
- so ziu pri lu rammaricu si suca;
- poi dici: "lu to casu mi costerna;
- ma ora mi cerchi? chiaccu chi t'affuca!
- Scutta pri quannu jisti a la taverna."
Lu labbru di La Lirica [4] (li canzunetti)
-
- Dimmi, dimmi, apuzza nica
- Unni vai cussì matinu?
- Nun c'è cima chi arrussica
- Di lu munti a nui vicinu:
-
- Trema ancora, ancora luci
- La ruggiada 'ntra li prati,
- Dun'accura nun ti arruci
- L'ali d'oru dilicati!
-
- Li ciuriddi durmigghiusi
- 'Ntra li virdi soi buttuni
- Stannu ancora stritti e chiusi
- Cu li testi a pinnuluni.
-
- Ma l'aluzza s'affatica!
- Ma tu voli e fai caminu!
- Dimmi, dimmi, apuzza nica,
- Unni vai cussì matinu?
-
- Cerchi meli? E s'iddu è chissu
- Chiudi l'ali e 'un ti straccari,
- Ti lu 'nsignu un locu fissu
- Unn'hai sempri chi sucari
-
- Lu canusci lu miu amuri,
- Nici mia di l'occhi beddi?
- 'Ntra ddi labbra c'è un sapuri,
- 'Na ducizza chi mai speddi
-
- 'Ntra lu labbru culuritu
- Di lu caru amatu beni
- C'è lu meli chiù squisitu...
- Suca, sucalu, ca veni.
-
- Ddà ci misi lu Piaciri
- Lu sò nidu 'ncilippatu
- Pri adiscari, pri rapiri
- Ogni cori dilicatu.
-
- A lu munnu 'un si pò dari
- Una sorti chiù felici,
- Chi vasari, chi sucari
- Li labbruzzi a la mia Nici.
Rifirimenti[cancia | cancia la surgenti]
- ^ Meli, Giuvanni (2002) Don Chisciotti and Sanciu Panza, Legas, (edizzioni bilinguali siciliana/ngrisa, traduciuta di Prof. Gaitanu Cipolla)
- ^ Meli, Giuvanni (1995) Moral Fables and Other Poems: A Bilingual Anthology (Sicilian/English), Legas (antoluggìa bilinguali, traduciuta di Prof. Gaitanu Cipolla)
- ^ Meli, Giuvanni (1995) Moral Fables and Other Poems: A Bilingual Anthology (Sicilian/English), Legas (antoluggìa bilinguali, traduciuta di Prof. Gaitanu Cipolla)
- ^ Meli, Giuvanni (1995) Moral Fables and Other Poems: A Bilingual Anthology (Sicilian/English), Legas (antoluggìa bilinguali, traduciuta di Prof. Gaitanu Cipolla)
Lijami di dintra[cancia | cancia la surgenti]
Lijami di fora[cancia | cancia la surgenti]
- Biografìa pi talianu
- Puisìi siciliani di Giuvanni Meli di scaricari sùpira a Google
- Sicily Page n'asempiu di nu puema di Meli traduciutu 'n ngrisi di Art Dieli


text:
28 di giugnu
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- 1228: Fidiricu II di Hohenstaufen parti di Brindisi pâ sesta Cruciata.
- 1495: Cummattimentu di Siminara
- 1519: Carlu V veni elettu mpiraturi dû Sacru Rumanu Mperu.
- 1914: Gavrilo Princip ammazza l'Arciduca Franz Ferdinand a Sarajevo purtannu, cu na serie di allianzi, a lu scoppiu di la Prima Verra Mundiali cunzidirata a causa diretta d'a Rivoluzzioni di Frivaru, e dunqui macari a Rivoluzzioni d'Ottoviri (o Rivoluzzioni Bolshevika) nta a Russia ca vitti a criazzioni di lu primu statu cumunista a lu munnu.
- 1919: Veni firmatu lu Trattatu di Versailles, chi menti a versu fini â prima guerra munniali.
Nati[cancia | cancia la surgenti]
- 751: Carlumannu I, re dî Franchi
- 1798: Giacumu Liupardi, pueta italianu
- 1867: Luiggi Pirandellu, scritturi sicilianu
Morti[cancia | cancia la surgenti]
- 1965 - Red Nichols, musicísta jazz


text:
Iperbuloidi
N' iperbuloidi è na supirfici curva nun cònica, li cui sizzioni chiani cuntenunu sempri iperbuli e ellissi e ca ponu cunteniri puru retti. Ci sunnu du' tipa di iperbuloidi: l'iperbuloidi a na farda e l'ipebuloidi a du' fardi. L'iperbuloidi a na è chiddu ca trova appricazzioni pi esempiu n tecnuluggìa di l'enirgìa nti la costruzzioni dî fumaroli dî cintrali nucliari. Lu chianu tangenti a nu puntu di n'iperbuloidi a na farda ntèrsica l'iperbuloidi nti du' retti. L'iperbuloidi a du' fardi cunteni sulu sizzioni iperbolici e ellittichi e havi curcatura pusitiva, ccioé lu chianu tangenti a nu puntu intèrsica l'iperbulòidi sulu nti ssù puntu.


text:
Virismu
Lu Virismu fu nu muvimentu littiràriu e artìsticu talianu ca si sviluppò ammeri la fini di l'Ottucentu nzinu a lu princìpiu dô vintèsimu sèculu; rifacènnusi ô Naturalismu francisi e ô Pusitivismu, tiurizzava na pricisa fidilità a la rialità (ô "veru") di li situazzioni, dî fatti, di l'ambienti, di li pirsunaggi e na currispunnenza cô modu d'èssiri e dû parrari di li suggetti ca vinìanu rapprisintati.
Tra li rapprisintanti littirari cchiù rapprisintativi ci foru Giuvanni Verga, Luiggi Capuana e Fidiricu De Robertu, mentri li spunenti musicali cchiù mpurtanti ci foru Pietru Mascagni e Ruggeru Liuncavaddu.
Li nfluenzi dû virismu[cancia | cancia la surgenti]
Lu virismu appi na fluenza assai mpurtanti ntô cinima italianu dâ mità dû vintèsimu sèculu. Lu neurealismu pi diversi aspetti è l'equivalenti cinimatugraficu dû virismu. Rializzatura comu Luchinu Visconti si rifici esplicitamenti ô verismu ntô film La terra trema ispiratu dî Malavoglia di Verga.


text:
Ernest Hilgard
Ernest Ropiequit "Jack" Hilgard (1904 - 2001) a statu nu pissicoluggu statunitenzi, prufissuri a l'univirsitati di Stanford, ca addivintau famosu 'nta l'anni '50 ppi li so ricerchi supra a l'ipnosi, spiciarmenti supra lu cuntrulli di lu duluri.
Assiemi a André Muller Weitzenhoffer, Hilgard sviluppau lu Stanford Hypnotic Susceptibility Scales (Scali di suscittibbilitati Ipnotica di Stanford) duoppu l'anni '50.
Ipnosi[cancia | cancia la surgenti]
Hilgard eni spicificatamenti canusciutu ppa so tiuria di lu "ussirvaturi ammucciatu" criatu 'nta la menti mentri l'ipnosi prufunna eni in azzioni.
A so ricerca supra a l'"ussirvaturi ammucciatu" duranti li sissioni d'ipnosi ppi l'amministrazzioni di lu duluri avìa lu scopu di suppurtari a sô tiuria neudissassociaziunista, ca sustinìa ca na pirsuna sutta ipnosa poti ussirvari lu su duluri senza spirimintari consciamenti arcuna suffirenza.
S'avissi a nutari ca stu finominu o di lu "ussirvaturi ammucciatu" a statu cuntruversu e li critichi sustinierru ca si putìa fabbricari duranti lu statu ipnoticu ccu suggerimenta, indicannu ca ci putìa ssiri a pussibilitati ca nun era autru chi n'arfifattu di l'istruzziona rati a li participanti a ricerca.
Iducazzioni[cancia | cancia la surgenti]
Natu a Belleville, Illinois, lu 25 giugnettu di lu 1904, Ernest Ropiequit Hilgard era lu figghiu di nu medicu. Lu studiu di l'ingignirìa fu lu campu ca urigginariamenti ci piaciu studiari a l'univirsitati; arriciviu lu so Bachelor Degree (laurea di primu liveddu) 'nta ingignirìa chimica di l'univirsitati di l'Illinois nta lu 1924. Puoi scigghiu di sturiari pissiculoggia, e s'innìu a Yale, unni arriciviu lu Ph.D. (Dutturatu di ricecca) 'nta lu 1930.


text:
Mark Kac
Mark Kac o Marek Kac (Krzemieniec, prima 'n Russia, appoi 'n Pulonia, oggi 'n Ucraina, 3 d'austu 1914 - Califurnia, 26 d'uttùviru 1984) (prununciatu caz) havi statu nu matimàticu pulaccu chi havi datu nutìvuli cuntribbuti a la tiurìa di la prubabbilitati, fìsica statìstica e tiurìa di li nùmmura.
Ìndici
Biugrafìa[cancia | cancia la surgenti]
Famigghia, nfanzia, scola e liceu[cancia | cancia la surgenti]
Nasci lu 16 d'austu sicunnu lu calinnariu urtudossu, ovveru lu 3 d'agustu sicunnu lu calinnariu giulianu, a Kreminiecz (sicunnu la traslittirazzioni di lu cirìddicu) nta l'allura mperu russu. La cittati, pricidintimenti pulacca, avìa statu spuliata di la pulìtica mpiriali russa di la sò cumpunenti pulacca e era cumposta privalintimenti di pupulazzioni ebbrìa cu nu circunnariu privalintimenti ucrainu.
Li ginitura di Mark pruvèninu di li cchiù mpuranti e ricchi famigghi ebbrei di la cittati, intrammi di tradizzioni cummircianti. Lu cugnomi di la madri era Roichels. 'N famigghia li ginitura ntra di iddi parràvanu yiddish e cu li figghi russu. La matri parrava macari nu pocu lu tidiscu. Finu a la sò emigrazzioni nta li Stati Uniti, la vita di Mark è carattirizzata di li discriminazzioni antisimiti 'n tutti li uccasioni di la vita suciali, chi si cuncluseru cu lu stirminiu di la sò famigghia a òpira di li nazzisti, comu praticamenti tutta la pupulazzioni ebbrìa di Krzemieniec.
Lu patri cunzequi cu fàtica, malgradu lu sò èssiri ebbrìu, la làuria 'n filusufìa studiannu prima pressu lu dipartimentu addirettu di Wilhelm Wundt. Lu nun ricanuscimentu di lu tìtulu di parti di li auturitati russi lu porta a iscrivìrisi nta lu 1915 a la facurtati di storia e filuluggìa di l'univirsità di Mosca. Li divieti di fattu a nzignari custrìncinu lu patri a dari lizzioni privati di matimàtica, latinu, grecu e storia.
Nta lu 1915 la famigghia si trasfirisci a Berdicev p'alluntanàrisi di lu funti, ma cu la Rivuluzzioni d'Uttùviru Berdicev addiventa campu di battagghia e cu lu trattatu di paci di lu 18 di marzu 1921 chi metti fini a la guerra suvièticu-pulacca, Krzemieniec havi vinutu a fari parti di lu novu statu pulaccu e la famigghia pò arrimpatriari a la fini di lu 1921, arritruvànnusi nta na patria nova di la quali nun canuscìanu la lingua e chi era furtimenti antisimita nta li fatti.
Duranti la pirmanenza a Berdicev, a cincu anni, Mark mpara a liggiri ('n russu), ma cu lu sistema sculàsticu nun ca nun funziona bonu nta la rinata Pulonia di tannu Mark veni istruitu di na istitutrici di matrilingua francisi. Mpara macari a sunari lu flàutu, mentri lu patri duna lizzioni di giumitrìa (puru dubbitannu ca lu figghiu avissi talentu) e Mark s'appassiona di prubbremi matimàtici.
Nta lu 1923 (annu di nàscita di lu frati di Mark) lu patri addiventa diritturi di la scola làica ebbrìa (Tarbut) e Mark la friquenta mparannu accussì l'ebbràicu (chi addimintica) e nu pocu lu pulaccu (materia ubbrigatoria). 'N sèquitu a la chiusura di sta scola, nta lu 1925 a 11 anni (nu menu di li sò cumpagni di classi) Mark veni iscrittu a la terza elimintari di la scola pùbbrica nta la quali ucraini e ebbrìi nun èranu graditi di la nova auturitati pulacca nazziunalista e antisimita. Di sta scola Mark ricorda l'ùrtimu nzignamentu di li scienzi naturali, duvuta a la priparazzioni e passioni di nu sìngulu nzignanti.
Li cammiamenti pulìtici (nu gorpi porta a lu guvernu Pilsudski) fannu sì chi quannu nta lu 1926 Mark nizzia lu liceu, l'ammienti è cchiù làicu e libbirali e, grazzi a li novi auturitati lucali, menu ustili a li ucraini. Lu nzignamentu addiventa megghiu e menu upprissivu, cu la sustituzzioni di tanti nzignanti.
Duranti lu liceu Mark Kac addiventa rispunzàbbili di la ridazzioni scintìfica di na sorta di jurnali sculàsticu. Lu nzignamentu midiocri di la matimàtica fa sì chi nun nni veni attrattu, pur'essennu tantu capaci a lu puntu di addirivari 'n modu urigginali lu mètudu di Cardano pi la risuluzzioni di l'equazzioni cùbbichi, suluzzioni chi ci vali la pubbricazzioni nta la rivista Mlody matematyk (apparvi cu lu cugnomi Katz, chi ci parìa cchiù accittàbbili di lu slavu Kac)
Li studi e la ricerca univirsitaria 'n Pulonia[cancia | cancia la surgenti]
Doppu lu liceu s'iscrivi (pi la vicinanza) a l'universitati di Liòpuli unni studia matimàtica. A Liòpuli veni fortimenti nfluinzatu di Hugo Steinhaus e Marceli Stark e arricevi na bursa di studiu (riduciuta) grazzi a Ruziewicz.
Nta lu 1934, pùbbrica Na seri trigunumètrica nta lu Journal of the London Mathematical Society, grazzi a la traduzzioni 'n nglisi di parti di Stark. E nta lu 1935 scrivi la tesi pi lu "magister philosophie" (diproma univirsitariu) supra li seri trigunumètrichi e sò sistemi di Rademacher.
Già nta lu 1934 cumincia a ntirissàrisi di prubabbilitati, liggennu la Wahrscheinlichkeitsrechnung di Andrey Nikolaevich Kolmogorov.
Nta lu 1935, doppu lu magister e supra suggirimentu di Stark, Steinhaus pruponi a Kac na sò difinizzioni di c na classi di funzioni stucasticamenti nnipinnenti e Kac trova li suluzzioni 'n gran parti già noti a pochi d'àutri, ma né a iddu e né a Steinhaus. La cullabburazzioni cu chistu cuntìnua finu a lu 1938, 'n quantu Steinhaus l'assumi comu assistenti privatu suprattuttu pi dàricci n'aiutu finanziariu senza umiliàrilu. Duranti stu pirìudu Kac havi già l'idìa fissa di lasciari la Pulonia, comu avveni sulu nta lu 1938.
Lu 5 di giugnu 1927 addiventa "dutturi" nta na cirimonia nzemi a Władysław Hetper.
Doppu lu dutturatu, nun avennu uttinutu la bursa di studiu pi lu steru bannita di la Funnazzioni Parnas, svoli lu rolu di attuariu pi la filiali lucali di na cumpagnìa di assicurazzioni vennisi duranti la curatela fallimintari.
Nta lu 1936 utteni l'ammita bursa di studiu e nta lu Nuvèmmiru 1938 va nta li Stati Uniti, arriniscennu accussì a sfùggiri a lu stirminiu chi corpi la sò famigghia.
La bursa di studiu a la Johns Hopkins di Baltimore[cancia | cancia la surgenti]
Cumincia nta lu 1938 comu bursista siquitu da Aurel Wintner, a la Johns Hopkins University di Baltimore. Scrivi cu Wintner 3 artìculi (unu macari cu Paul Erdős). Li rapporti cu Wintner si guàstanu a lu puntu chi lu sò granni amicu Egbertus Robertus van Kampen fa di tràmiti ntra li dui.
A li nizzi di lu 1939 canusci Paul Erdős e fòrmula cu lu sò aiutu nu tiurema chi culliga la gaussiana cu la tiurìa di li nùmmura, naugurannu la branca di la tiurìa prubabbilìstica di li nùmmura cu n'artìculu (The Gaussian Law of Errors in the Theory af Additive Number Theoretic Funion) chi veni seriamenti nutatu di la cumunitati scintìfica sulu nta li anni 50.
Li pèssimi rapporti cu Wintner lu pòrtanu a accittari l'ufferta di assistenti di matimàtica a la Cornell University, uffirta uttinuta grazzi a la raccumannazzioni di Norbert Wiener.
Cornell University[cancia | cancia la surgenti]
Di lu 1939 a lu 1961 nzigna a la Cornell University, nizziarmenti comu assistenti di matimàtica.
Nta l'autunnu ci veni uffertu nu postu comu assistenti di matimàtica ca, cunzidiratu li pèssimi rapporti cu Wintner, havi accittari.
A li nizzi di lu 1939 canusci Paul Erlos e fòrmula nu tiurema chi culliga la gaussiana cu la tiurìa di li nùmmura naugurannu accussì la branca di la tiurìa prubabbilìstica di li nùmmura ("The Gaussian Law of Errors in the Theory of Additiv Number Theoretic Function", 1940, artìculu chi veni veramenti prisu 'n cunzidirazzioni di la cumunitati scintìfica sulu nta li anni '50).
Nta l'uttùviru 1943, finu a maiu 1945, addiventa macari cunzulenti di lu Radiation Laboratory di lu MIT, unni è cunzulenti macari Norbert Wiener.
Nta lu 1946 prenni l'aspittativa cu na bursa di la funnazzioni Guggenheim. Nta l'annu accadèmicu 1947/48 arricumincia "prumossu" a prufissuri urdinariu. Li sò ntiressi s'alluntànanu di li prubbremi ligati a la prubabbilitati pi avvicinàrisi a la fìsica statìstica. (Scrvi lu libbru "Statistical Indipendence in Probability, Analysis and Number Theory")
Nta lu Radiation Laboratory si trova a affruntari "prubbremi 'dati da Diu' e nun mmintati di l'omu". Studia li prucessi stucàstici pi studiari lu "rumuri" (scrivi supra st'argumentu n'artìculu cu Siegert) e di Georg Uhlenbeck veni ntruduciutu a li prubbremi di lu motu brownianu.
Dimustra cu Erlos arcuni casi particulari di lu principiu di nvarianza.
La fòrmula di Feynman-Kac ci duna a propriu pariri cchiù fama chi tutti l'àutri sò risurtati.
S'òccupa puri di lu tiurema di lu lìmiti cintrali.
Affrunta lu prubbrema di lu mudellu cani-purci ligatu a lu Sicunnu principiu di la tirmudinàmica rinnennu esprìcita l'esprissioni pi la prubbabbilitati P(m|n;s) chi partennu cu m pallini nta l'urna A ni arrèstanu n doppu s strazzioni.
Nta l'annu accadèmicu 1951/52 prenni n'annu sabbàticu a l'Institute for Advanced Study di Princeton unni canusci John von Neumann, John Ward, L. N. Yang e T. D. Lee.
Nta l'annu accadèmicu 1955/56 grazzi a nu cuntrattu di ricerca si reca a Ginevra (scigghiuta macari pi fari mparari lu francisi a li figghi), unni scrivi n'artìculu supra lu mudellu di l'anellu di Kac ligatu macari iddu a lu sicunnu principiu di la tirmudinàmica.
Rockefeller University[cancia | cancia la surgenti]
Di lu giugnettu 1961 nzigna a lu Rockefeller Institute (di lu 1965 Rockefeller University).
Pubbricazzioni[cancia | cancia la surgenti]
- Na seri trigunumètrica, Journal of the London Mathematical Society, 1934
- The Gaussian Law of Errors in the Theory af Additiv Number Theoretic Funion, 1940, co-auturi Paul Erdős
- Probability and Related Topics in Physical Science, Lectures in Applied Mathematics Series, Vol 1a, American Mathematical Society, 1957
- Statistical Independence in Probability, Analysis and Number Theory, 1959
- Can one hear the shape of a drum? American Mathematical Monthly 73(4) (1966), 1-23.
- Mathematics and Logic: Retrospect and Prospects, co-auturi Stanisław Ulam, 1968
- Aspects probabilistes de la théorie du potentiel, séminaire de mathématiques supérieures (1968), Les Presses de l'Université de Montréal, Montreal (1970).
- Quelques problèmes mathématiques en physique statistique, Collection de la Chaire Aisenstadt, Les Presses de l'Université de Montréal (1974), ISBN 0-8405-0260-5.
- Probability, number theory, and statistical physics, collection mathematicians of our time, The MIT Press (1979), ISBN 0-262-11067-9.
- Relativistic Extension of the Analogy between Quantum Mechanics and Brownian Motion, 1984, coautura B. Gaveau, T. Jacobson, L. S. Schulman
- Enigmas of Chance: An Autobiography (trad. Li enigmi di lu casu: vicissitùdini di nu matimàticu), pòstumu 1985 (autubiugrafia)
Taliati macari[cancia | cancia la surgenti]
- Fòrmula di Feynman-Kac
- Mudellu di l'Anellu di Kac
- Àlgibbra di Kac-Moodyù


text:
Sonia Alfanu
Sonia Alfanu eni na funziunaria di la Riggioni Sicilia, sinnacalista e cuurdinatrici di succursi nta li imirgenzi. S'addiplomau pressu lu liceu clàssicu Luigi Valli di Barcillona (ME).
Anterrumpìu li studi universitari a la facultà di Giurisprudenza di l’Università di li Studi di Palermu doppu la morti di lu patri Beppi Alfanu, ammazzatu di la mafia pi li soi anchiesti scòmudi l'8 di jinnaru di lu 1993. Ci dèsiru l’assunzioni pressu la Riggioni n virtù di la nummativa a tutela di li familiari di li vìttimi annuccenti dâ mafia. Doppu la morti di lu patri accumenza na ntenza attività antimafia pi accirtari la virità supra la morti di lu patri e supra li mandanti occulti.
Ìndici
Attività pulìtica attuali
Lu 28 di frivaru di lu 2008 annunciau la sò candidatura ppi li elizzioni dâ Prisidenza di la Riggioni Siciliana, câ lista Amici di Beppe Grillo cu Sonia Alfano Presidente. Nta sti anni ancuntrau na poca di studenti di li scoli di tutta l'Italia e participau a diversi trasmissiuni tilivisivi pi lu sò forti mpegnu civili e di antimafia.
Libbra pubbricati a cui participau
- 2004 - “Filippu Basile, nu dirriggenti riggiunali primaturamenti scumparsu”. AA.VV. Solidaria.
- 2005 – “Solidarietà ad Personam, i vittimi scigghiuti”. AA.VV. Solidaria.
- 2005 – “Ammazzati Beppi Alfanu”. Valeria Scafetta.
- 2003 - Di li intevvisti di Sonia ci ficiru na patti di lu librru diCarlo Lucarelli Misteri d’Italia.
Vuci Currilati
Liami estenni
Situ Ufficiali
422 video su "Sonia Alfanu" pigghiati di www.youtube.com
Discussioni supra a prisunta cinzura di wikipedia nei cunfronta di Sonia Alfano


text:
Pruvincia di Campubbassu
La pruvincia di Campubbassu è una dî du' pruvinci dû Molisi.
Giografìa[cancia | cancia la surgenti]
Havi na pupulazzioni di circa 230'000 sbbitanti pi na supirfici tirritouriali di circa 2900 chilòmitri quatrati. Lu tirritoriu s'affaccia ntô mari Adriaticu. La pruvincia cunfina a sud câ pruvincia di Foggia, ntâ Pugghia, a ovest câ pruvincia di Isernia e a nord cu l'Abbruzzu.
Li cumuni[cancia | cancia la surgenti]
Acquaviva Cullicruci - Baranellu - Bojanu - Bonefru - Bussu - Campubbassu - Campuchiaru - Campudipietra - Campulietu - Campumarinu - Casacalenda - Casalcipranu - Castelbottacciu - Castillinu dû Bifernu - Castelmauru - Castropignanu - Circimaggiori - Circipiccula - Civitacampumaranu - Culli d'Anchisi - Culliturtu - Duronia - Ferrazzanu - Fossaltu - Gammatisa - Gilduni - Guardialfiera - Guardiaregia - Guglionisi - Jelsi - Larinu - Limosanu - Lucitu - Lupara (CB) - Macchia Valfurturi - Mafalda (CB) - Matrici (CB) - Mirabellu Sanniticu - Mulisi (CB) - Monacilioni - Muntaganu - Munticilfuni - Muntifalcuni ntô Sanniu - Muntiloncu - Muntimitru - Muntiniuru di Bisaccia - Munturiu ntê Frentani - Murruni dû Sanniu - Oratinu - Palata - Petacciatu - Petrella Tifernina - Pietracatella - Pietracupa - Portucannuni - Provvidenti - Riccia - Ripabbuttuni - Ripalimusani - Roccavivara - Rotellu - Salcitu - San Biasi - San Filici dû Molisi - San Giacomu dî Schiavuni - San Giuvanni n Galdu - San Giulianu dû Sanniu - San Giulianu di Pugghia - San Martinu n Pensilis - San Massimu (CB) - San Polu Matisi - Santa Croci di Maglianu - Sant'Àncilu Limusanu - Sant'Elia a Pianisi - Sepinu - Spineti - Tavenna - Termoli - Torella dû Sannio - Toru - Triventu - Tufara - Ururi - Vinchiaturu


text:
Siria
La Siria è nu statu dû Mediu orienti di 185.180 km2 e di circa 18 miliuna d'abbitanti. E' attravirsata dû ciumi Eufrati e cunfina a Nord cu la Turchia, a est cu l'Iraq, a sud cu la Giordania, Israeli e lu Lìbbanu, e a ovest s'affaccia ntô Mari Meditirraniu. La capitali è Damascu. Autri cità mpurtanti è Aleppu, una dî cità cchiù antichi dû munnu.
La pulitica[cancia | cancia la surgenti]
La Siria è furmalmenti na ripùbbrica. E' pirò cunsidirata nu paisi n cunflittu chî cchiossai dî sò vicini, pi la sò allianza cu l'Iran e la frangia estrimista dî mussurmani dû Libbanu. Diriggiuta di Bashar El-Assad, la Siria attraversa di lu 2011, câ cuminzatina dî rivuluzzioni àrabbi, na guerra civili. A diffirenza dâ Libbia, unni li rivurtusi foru appujati dî forasteri, la Siria godi pirò di l'appòju puliticu dâ Russia e dâ Cina ca chê sò vetu ô cunsigghiu di sicurezza dî Nazzioni Uniti rènnunu mpussibbili nu ntirventu militari ntirnazziunali di pacificazzioni.
Lu cunflittu cu Israeli[cancia | cancia la surgenti]
Parti dû tirritoriu sirianu dû Golan, vicinu lu lacu di Tibberiadi è occupatu di Israeli.
La guerra civili siriana[cancia | cancia la surgenti]
Cumminzata comu na rivuluzziuni cuntru lu riggimi di Assad ntô 2011, n cunsiquenza dî moti di libbirazzioni dâ primavera àrabba, cô tempu canciuau natura pi addivintari na guerra civili ca dura nzinu ê jonra nostri e unni participanu assai fazzioni comu li tirruristi di al-Qaida cu lu Frunti al-Nusra, lu frunti notu comu modiratu dâ Coalizzioni Nazziunali Siriana cu lu su asercitu, chiddu canusciutu comu ASL.L'atri sugnu puru li rojava cumbattenti curdi dû Nord, li cumbattenti cristiani assiri, li cumbattenti dû Statu Islamicu ca vegnunu dî Iraq, e pi urtimu li cumbattenti dû riggimi comu Hezbollah, li Gruppi Spiciali e puru chiddi dû Iran.
La guerra causau già dicini di migghiara di morti e miliuna di pirsuni ca si ni àppiru a fujiri ntê campi profughi principarmenti n Turchia e Lìbbanu.
Bibriugrafìa[cancia | cancia la surgenti]
- (IT) Mirella Galletti, Storia della Siria contemporanea. Popoli, istituzioni e cultura, Bompiani, 2006


text:
15 di austu
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- Festa cattòlica di l'Assunta. Nta diversi paisi dâ Sicilia si fistèggia cu prucissioni tradizziunali.
- 927 - Tarantu: Li saracini distrujunu la cità, massacrannu l'abbitanti e diportanu li superstiti comu schiavi n'Africa.
- 946: Ismâ`îl al-Mansûr bi-Nasr Allah, califfu fatimita, cummatti na battaghia dicisiva a Kairouan.
- 1300: Tra lu 15 e lu 20 di austu veni distrutta la culonia mussurmana di Lucera. L'abbitanti sunnu ammazzati, convirtuti, dispirduti, o vinnuti comu schiavi.
- 1474: A Muòrica 360 ebbrei foru ammazzati dâ pupulazzioni cristiana dâ cità nti lu cchiù mpurtanti eccidiu di ebbrei dâ storia n Sicilia.
- 1969: Accuminza lu festival di Woodstock.
Nati[cancia | cancia la surgenti]
Morti[cancia | cancia la surgenti]
- 778: Lu Cummattimentu dû Passu di Roncisvalli, unni Orlannu veni ammazzatu.
- 1967: René Magritte, artista surrialista belga.


text:
Sìntisi urgànica
La sìntisi urgànica è la custruzzioni di mulèculi urgànichi attraversu prucessi chìmichi. Li muléculi urgànichi javunu spissu nu gradu di cumplissità majuri rispettu a chiddi nurgànici , picciò la sìntisi dê cumposti urgànichi hà divintatu n'aspettu sempri cchiù mpurtanti dâ chìmica urgànica. La sìntisi urgànica è spartuta na dù granni àrii ca sù: la sìntisi tutali e la mituduluggìa.
Sìntisi tutali[cancia | cancia la surgenti]
Na sìntisi tutali è na sìntisi chìmica cumpleta di muléculi urgànichi cumplessi, partennu di pricussori facirmenti dispunìbbili ntô cummerciu. Nta na sìntisi liniari vènunu pircurruti na serî di passaggi unu appressu a l'àutru, nzinu all'uttinimentu dâ mulècula addisiddirata: chistu è lu casu dê casi cchiù sèmprici. Li cumposti chìmici uttinuti prima dô prudottu finali sunnu chiamati 'ntirmedi di sìntisi. Pi mulèculi cchiù cumpressi, si prifiriscìa na sìntisi cunvirgenti. Nta stu casu, vènunu sintitizzati siparatamenti diversi "pezzi" (ntirmedi chiavi) dô prudòttu finali, ca appoi vènunu junciuti nzemi versu la fini di la sìntisi.
Robert Burns Woodward ca pi diversi asempi di sìntisi tutali (comu la sìntisi da stricnina) ricivìu lu Premiu Nobel pâ chìmica ntô 1965, è ricanusciutu comu lu patri di la sìntisi urgànica.
Mituduluggìa[cancia | cancia la surgenti]
Ogni passàggiu di na sìntisi cuinvorgi na riazzioni chìmica: pì uttiniri na resa e na purizza suddisfacenti cu lu cchiù picca sforzu pussìbbili, è nicissàriu scègghiri attintamenti li riaggenti, e truvari li mègghiu cunnizzioni spirimintali. Si è dispunìbbili ntâ littiratura un mètudu pi sintitizzari unu di li ntirmedi di na sìntisi, si prifiriscia usàrilu, chiuttostu ca accuminzari di zeru: pirò, la maiuri parti di li ntirmedi sunnu cumposti mai sintitizzati apprima, e p'uttinìrili vènunu usati mètudi sviluppati secunnu reuli ginirali, ca pìgghiunu lu nomu di mituduluggìa. Chisti mètudi hannu a dari resi àuti e èssiri dispunìbbili pi nu granni nùmmuru di substrati. La ricerca supra a mituduluggìa veni di sòlitu nta tri fasi: scuperta, uttimizzazzioni, e lu stùdiu di l'applicazzioni e limitazzioni. L'uttimizzazzioni arriguarda lu stùdiu di na riazzioni variannu la timpiratura, la durata dâ riazzioni, lu sulventi, ecc., nzinu a la scupruta di li cunnizzioni uttimali pi uttiniri la cchiù àuta resa e la màssima purizza. Ntô terzu stàdiu, lu mètudu veni studiatu supra na granni classi di substrati, pi virificàrini l'applicàbbilità e li limitazioni. A li voti, pi dimustrari lu valuri dô novu mètudu di sìntisi cu n'applicazzioni riali, veni fatta na sìntisi tutali.
Sìntisi asimmètrica[cancia | cancia la surgenti]
La maiuri parti di li mulèculi urgànichi cumplessi s'attrova ntâ natura comu ùnicu inantìomiru, zoè ùnicu ntô sò gèniri cu na pricisa struttura chìmica. Ma, chî mètudi chìmici cunvinziunali è sulitamenti pussìbbili uttiniri sulu miscèli racèmichi, zoè misceli di dù inantìomiri, (a stissa fòrmula chìmica, cància sulu la dispusizzioni di l'àtumi ntô spàzziu, ma appoi sù la stissa mulècula) ca appoi ponnu èssiri siparati succissivamenti cu diversi mètudi.
Ntâ secunna metati dô XX sèculu, si sunnu manu manu sviluppati mètudi di catàlisi asimmètrica 'n modu di dirìggiri li riazzioni versu un sulu inantìomiru, chiuttostu ca versu la miscela racèmica. Nta stu modu, addivintàu assai cchiù sèmplici e ecunòmicu cummircializzari inantìomiri di sìntisi. Pi lu sviluppu di sti mètudi (comu l'epossìdazioni di Sharpless, o l'idrogginazzioni asimmètrica), William S. Knowles, Ryoji Noyori e K. Barry Sharpless si spatteru lu Premiu Nobel pâ chìmica ntô 2001.
Pruggittazzioni di la sìntisi[cancia | cancia la surgenti]
Elias James Corey cuntribuìu ntô campu di la sìntisi urgànica cu n'appròcciu furmali, chiamatu anàlisi retrusintètica (pi la qualia ricivìu lu Premiu Nobel pâ chìmica ntô1990). Nta stu approcciu, la sìntisi è pruggittata ô cuntràriu, partennu di la mulècula ubbiettivu turnannu aredi. Ogni passaggiu di la retrusìntisi è lijatu ô succissivu usannu li spiciali frecci (, ca signìfica "ca veni di ddà").


text:
Utenti:Uguru
Berica a Tutti.
Sugnu Uguru da Citati Capitali di l'Isula. Finalmenti, doppu tanti riflissioni mi rigistrai.
Nun lu dicu pi vantarimi, tantu nun servi a nenti, ma si iti a taliari la Sezioni " Santi taliani" , finu a ora scrissi 95 Viti di Santi. Quarcunu nun è veramenti talianu, ma era 'ntall'elencu e pirciò u cullucai. Scupritili Vui !
Si aviti quarsiasi dumanna di farimi supra a Vita di Santi sugnu....a Vostra disposizzioni !
Paccamora nun sugnu pi nenti pratticu di sta Wikipedia, ma truvai sta sizioni e.... cuminciai a scriviri. Un caru salutu a GMelfi,ca a quantu capivi è unu di Web Mastri !
O no ? Salutamu. Uguru.


text:
Carnaluvari di Trinidad e Tobbagu
U Carnaluvari di Trinidad e Tobbagu jè n'eventu annuali di puttata mundiali comu u "Carnaluvari di Venezzia", u "Carnaluvari di Viareggiu, u "Carnaluvari di Riu de Janeiru".
Ìndici
Ìndici[cancia | cancia la surgenti]
Carnaluvari anticu[cancia | cancia la surgenti]
Câ scuperta dill'ìsula ntô 1498 duranti u terzu viaggiu di Cristofuru Colombu, Trinidad addiventa territoriu e culonia dill'Imperu Spagnolu, avampostu strategicu e privileggiatu, grazzi a sô favurèvuli posizzioni giogràfica, pû cuntrollu dû vicinu cuntinenti currispundenti a chiddu chi ùoggi jè chiamatu Amèrica dû Sud. A Spagna c'avia cuntribuitu ô sviluppu e ô prugressu dill'ìsula, câ "Cedula dâ Pupulazzioni" (Cedula della Popolazione) dû 1783 chi stìenniu e favuriu l’europei c’aviunu ntinzioni di trasferirisi a Trinidad. Cû sta liggi i culoni francisi, pî fujeri ê strammamenti dâ Rivuluzzioni francisa in patria, chê schiavi creoli, omini di culuri e mulatti libbiri dill'ìsuli vicini di Saint Vincent, Grenadine, Grenada, Guadalupe, Martinica e Dominica, pupularunu Trinidad pî travagghiari ntê piantagiuni di canna da zuccuru, ncintivati cû tassi cchiù liggìeri pî deci anni e l'assegnazzioni d'appezzamenti di terra bona pî zappari. A pupulazzioni in princìpiu fatta di Amerindi Caraìbbici e Arawak ìndigini, s'arricchiu di miticci e mulatti duvuti ê trafici di schiavi dall’Àfrica. Ntô 1797 Trinidad addiventa na culonia dû Regnu Unitu, c’una pupulazzioni di lingua francisi, sutta i liggi spagnoli e assemi a Tobbagu jè nziccata ntê territori d'Innie Britannici di Levanti (British West Indies), nomu duvutu a sbagghiata cunvinzioni dû scuprituri gènuvisi Colombu d’agghicari ntâ ll’Innia di Marcu Polu facendu strada via mari ntô versu cuntrariu. Sti nùovi immigrati fundarunu paìsi comu “Blanchisseuse”, “Champs Fleurs”, “Cascade”, “Carenage” e “Laventille”. U Carnaluvari jè impurtatu dê francisi, dirivatu da chiddu europeu, cunzatu e ammiscatu chê tradizzioni e usanzi dî schiavi. In princìpiu c’era u divietu di prisinziari ê fistini di stampu europeu e i servi cunfinati ntê sô casi. Cô tempu puru i schiavi furunu ammessi, cunzandu elementi propri cû chiddi dî patruni ma, spissu puru a imitari e qualchi vùota a buffuniari cû biffarda malizia u cumportamentu dî princìpali ntê balli màscarati. Fonnendu chiddi chi in princìpiu erunu festi pû raccoltu, fatti di sonu, cantu, ballu, dû Canboulay assemi a simulazzioni di cummattimenti chê vastuni e i riti prucissionali rievucativi e commemurativi ô lustru di ntorcie, u accumpagnamentu cantatu e ritmatu dû travagghiu ntê campi ntâ fumma àfricana Kaiso e pî timminari, a satira versu â malacrianza di na classi duminatrici e spissu arruganti, tuttu chistu custituisci l’abbozzu dû Carnaluvari di Trinidad e Tobbagu. Abulita â schiavitù ntô 1838, i discindenti àfricani liberarunu â versioni dû Carnaluvari pî stradi attraversu l'usu di tammuri, dî sezzioni rìtmichi comu u “bambù Tamboo” e di autri usi e custumi d’ogni nova pupulazzioni jùnciuta a Trinidad. Ùoggi na rievocazzioni dû Carnaluvari dî Schiavi “J'Ouvert”, câ faccia e u corpu tinciuti chê culuranti cchiù disparati, àbiti e robba strazzata, stiriddata, nzivata e lurda, si cilibbra cû longhi sfilati ntê matinati dû Lùniri Grassu. I cummattimenti simulati chê vastuni e l'accumpagnamentu musicali chê percussioni d'Àfrica di Punente furunu vietati ntô 1880, dùoppu i disòrdini Canboulay (Riots Canboulay) e i liggi ngrisi dill'epuca. I vastuni furunu canciati chê canni di bambù, chi furunu tonna vùota vietati pî evitari problemi di òrdini pubblicu. I percussioni ricumpareru ntô 1937 utilizzandu materiali di riciclu: “buttigghia e cucchiaru”, commogghi di pignate e di cati da munnizza, di padedde, biruni da benzina. I steel pans ùora sunnu na parti mpurtanti dâ scena musicali di Trinidad e sunnu na sezzioni pupulari dî cuncursi di musica denuminata “Canboulay”. In princìpiu signalati comu malacarni e tinti, quannu ntô 1941 a Marina dî Stati Uniti arrivò a Trinidad, i “Panmen” resuru pupulari sta nova fumma musicali e i strumenti tra i surdàti àmiricani, e chisti ntusiasti, ficiru canusciri a nuvità ntâ tuttu u munnu.
Carnaluvari modernu[cancia | cancia la surgenti]
U Carnaluvari di Trinidad e Tobbagu jè un fistinu annuali chi si teni ntê jùorni avanti u Mèrcuri rê Cìnniri e jè famusu pî custumi culurati dî participanti e i festi esuberanti seguendu un calannariu chinu c’anticipa di sumane i princìpali manifestazzioni. Nùmmurusi attrazzioni culturali interessunu tutti l’abbitanti dill'ìsula e i migghiara di furasteri agghicati pî l'occasioni, in esecuzioni finu e sfilati dû Lùniri e Màrtiri. “Si nun si fistiggia, si sta preparandu o si piensa ô Carnaluvari”, accussì amanu ripetiri i “Trini” dâ loru manifestazzioni. I priparativi durunu tuttu l'annu ma, i cilibbrazzioni si ràprunu dùoppu Natali pô “Boxing Day”, u 26 dicèmmiru, iùornu di Santu Stefanu quinni jè tuttu un festinu o un eventu musicali arrìeri a ll’autru. S’accumincia chê cumpitizzioni fra scole ê ballu di Calypsu, Limbu e impunenti cuncerti Soca. Sunnu prisintati i brani o culonni sonori dî vari bandi o gruppi màscarati, veri e propri crapuliamenti musicali ntê vari prugrammi radiu. I “Steelbands” o bandi di percussioni accumincianu i priparazzioni pî “Panorama”, a cumpetizzioni pî bandi dî “steel pan” chi si teni dô 1963. A cumpetizzioni Panorama finisci Sàbbatu Grassu ntâ nuttata pricidenti l'iniziu ufficiali dû Carnaluvari. U cori dâ festa musicali jè u Calypsu chi dô 1960 jè fusu câ musica e u stili funk p’addivintari soca calypsu attraversu l'interpretazzioni di “chantwells”. Cuncursi di custumi, “Stickfighting” o cummattimenti chê vastuni, di canti e balli sunnu cumpunenti mpurtanti dû festival. U Carnaluvari comu jè cilibbratu a Trinidad e Tobbagu si fistiggia puru in tanti autri cità dû munnu. Ntê zoni accumunati storicamenti dû Culonialismu Francisi o chi ospitanu grandi cumunità Caraìbbichi. Nazzioni comu Curaçao, Dominica, Santa Lucia, Anguilla, Antigua e Barbuda, Aruba, Barbados, Grenada, Haiti, Giamaica, Guadalupe, Saint Vincent e Grenadine, Saint Kitts e Nevis, Saint Martin, ntê Ìsuli Vèrgini, ntê Stati Uniti e U.S. Ìsuli Virgin hannu u denominaturi cumuni dâ cilibbrazzioni dô J'Ouvert. I grossi cumunità Caraìbbichi all'esteru organizzanu impunenti fistiggiamenti in dati differenti chi vannu da New Orleans, Miami cô “Miami Carnival”, Houston cô “Carifest”, Toronto cô Caribana, New York City cô "Labor Day Carnival - Day Parade West Indian” o “Crown Heights” quarteri di Brooklyn pî finiri cû ll'ultimu appuntamentu duranti l'ultimu “bank holiday" d'austu a Londra cô "Notting Hill Carnival" u cchiù affuddatu. Pî l’elencu completu dî fistini dû “Caribbean Carnival” viri Carnaluvari Caraìbbico ntô munnu.
Lùniri o J'Ouvert[cancia | cancia la surgenti]
J'Ouvert jè a cchiù rituali dî cilibbrazzioni cchiù antichi esprissioni dî storia, folklore e cultura dill'ìsula. Tìnciuti dî cioccolatti, grassu, ùogghiu e pittura, pìci, melassa, bandi bucianti di figuranti mimunu diàvuli, dimoni, mostri e fùodditti scurdandusi ogni inibbizzioni e scìummicandu u scantu dû scuru, ricaccandu l'esprissioni cuntenta, filici e fistusa dê schiavi ntê fistiggiamenti pî la riattruvata libbirtà dâ schiavitù cuncessa ntô 1838. Esprissioni dâ libbirtà riattruvata, rasenta l’eccessi propriu ntâ riproposizzioni dî riti dû Carnaluvari, jè ipotizzabili chi cetti tradizzioni J'Ouvert riportinu â memoria i dìsordini civili di Portu di Spagna, quannu â genti si nzinvava d’ùogghiu o virnici o pìci p'evitari d’essiri ricunusciuta. Si u Màrtiri jè u iùornu dâ festa, dî sensi, dû divertimentu, u J'Ouvert jè u iùornu dâ giuiusa rievocazzioni, dû ricunuscimentu dî propri radici, d'affermazzioni d'appartininza incancellabbili a identità culturali cunchiuduta e cunsolidata. Cû l'“Emancipation Bill” i discindenti dê schiavi adottunu i pratichi Canboulay comu fistiggiamenti pî cilibbrare l'“Emancipation Day”, iùornu fistiggiatu inizialmenti u 1° austu, anticipandulu â notti a cavaddu fra a Dumìnica e u Lùniri Grassu. Lùniri ê 04:00 i rituali accumincianu ntô gghinu dâ notti, in princìpiu ntô silenziu cchiù funnu chi va via via pupulandusi da tirrificanti fijuri chi fummunu prucissioni fra esilaranti e criscenti ritmi di musica soca sparata a tuttu volumi da TIR musicali satando “jumping up” a migghiara pî stradi facendu “wining” o “gyrating of the hips” o “annacamentu dî cianchi, dî natichi e dill’anchi”. L'eccitazzioni e u divertimentu arrivunu a picchi auti ma, u “J'Ouvert” custituisci sulu na specie di riscaldamentu pî chiddu chi si pruspetta câ sfilata dû Màrtiri Grassu. I tradizzioni dô J'Ouvert varianu assai da nazzioni a nazzioni dû comprensoriu dê Caraìbbi. A Trinidad e Tobbagu, na parte di tradizzioni detta l'usu di culuranti supra i corpi dî participanti canusciuti come "Jabs Jab". Tuttu chistu trova funnamentu ntô sviluppu agricolu in origgini e successivamenti, ntô setturi minerariu e petroliferu ntê l'ultimi decenni, nun scurdandusi dâ prisenza dû cchiù granni Lagu di pìci dû munnu. I tempi sunnu canciati pur ntô rispettu di tradizzioni, sempri cchiù usati culuranti fatti apposta supra a fisici scattanti e sculpiti, custumi nichi chi dannu risautu a corpi statuari chi di travagghiu ntê campi o ntê mineri hannu vistu picca. Sensualità e beddizza, frivulizza e faccia tosta, esteriorità e cuinvolgimentu, ammiccamenti e rapimentu di sensi ntô ritmu cullittivu unni i veri patruni sunnu i flussi d’ormoni e i scarichi d'adrenalina misi in circulu da allentati freni dâ libbidini. Ntâ l'ìsuli di Dominica, Santa Lucia, Guadalupa, Saint Martin e Haiti i participanti cilibbrano sunandu flauti e cunchigghie o battendu tammuri di peddi di capra, ferri da stiru o vastuni di bambù e cantandu canzuni pupulari. J'Ouvert jè parti integranti dô Carnaluvari ed jè suggettu a tanti influenzi: spagnola, ngrisa, francisa, àfricana, inniana e di tanti autri gruppi etnici chi hannu lassatu signali incancellabili.
Màrtiri - Carnaluvari oggi[cancia | cancia la surgenti]
N’esplosioni di culuri, affuddati gruppi màscarati, custumi spettaculari, trascinanti musica, trasgressivi bisbocci, party bagordi carichi di adrenalinica trasgressività e tanta poliedrica criatività, ciumi di Rum e birra, u Carnaluvari di Trinidad ha espurtatu similari cilibbrazzioni ntâ tuttu u munnu ma, nessun'autra manifestazzioni pò rivalìggiari e cumpitire in tema d'abbandunu d'inibizzioni, eufuria e splendidu, stupendu spittaculu. A sfilata dû “Carnival Tuesday” o Màrtiri Grassu jè nticipata dall'assembramentu di numerusi e affuddate band chi cumincia prestu quannu cintinara di migghiara di fijuranti in custume, secundu u tema dâ propria sezzioni e gruppu màscaratu, si spieguno pî l'ammassamentu ordinatu e u corteu dô protocollu e pircursu prestabilitu. Ogni banda segui un cuncettu prestabilitu: storicu, mitologicu, attuali o tropicali, cuncetti chi ponnu seguiri variazzioni a secunda di sezzioni chi cumpungunu i gruppi senza mai alluntanarisi dû tema princìpali. L'itinerariu dû corteu prividi u transitu attraversu u “Queen’s Park Savannah” u cchiù granni parcu citadinu unni di frunti a telecameri e na giuria i vari sezzioni di gruppi scatinunu u propriu dinamismu pi la cunquista dû titulu di "Champion Band" e essiri primiata cû titulu "Masquerade Band of the Year". Quannu ê 00:00 dû Mèrcuri rê Cìnniri (Ash Wednesday) impruvvisamente s’astutunu i luci e l’altoparlanti si zittisciunu, tra figuranti surati e facci chi chiànciunu temmina ufficialmenti un Carnaluvari e si jettunu immediatamenti i basi pî chiddu successivu.
Carnaluvari - Struttura[cancia | cancia la surgenti]
Date Carnaluvari[cancia | cancia la surgenti]
U prospettu mmustra i dati dô Carnaluvari dî Trinidad e Tobbagu dû 2013 finu u 2020.[1]
Cumpitizzioni[cancia | cancia la surgenti]
- Steelpan. Cumplessi ntê sezzioni nichi, menzane e granni.
- Band. Gruppi màscarati ntê sezzioni nichi, menzane e granni.
- Stickfighting. Cummattimenti chi vastuni.
- Panorama.
- Calypsu e Limbu.
- Kiddies Carnival o Carnaluvari dî Picciriddi.
- Calypsu Monarch.
- Soca Monarch. Ntê sezzioni “Groovy” e “Power”.
- Kings e Queens. U Re e a Riggina assuluti dû Carnaluvari scelti medianti cuncursi fra i Re e Riggini dî Band.
I cuncursi musicali custituisciunu a colonna dû Carnaluvari. Esseri numinatu “Calypsu Monarch” jè unu dî cchiù granni unuri dû paisi e a cumpetizzioni va in onda supra i riti televisivi nazziunali. Trinidad e Tobbagu jè multiculturali (amerindi, europei, àfricani, inniani, cinisi e dû Mediu Orienti) e tutti i sô gruppi hannu cuntribuitu ad alimentari i nfluenzi musicali e i soni dû Carnaluvari. Sti culturi hannu datu vita a na musica assai diversa da chidda dû “Carnaluvari in Spagna”, “Carnaluvari di Venezzia” o “Carnaluvari di New Orleans”. I custumi dî Re e Riggini di grandi dimensioni hannu un ruolu importanti ntê cilibbrazzioni dû Carnaluvari di Trinidad. I participanti vestunu custumi elaburati, riccamenti decurati chê piume e paillettes. Bande di Carnaluvari sonnu gruppi organizzati cumposti da participanti chi pagunu pî custumi elaburati da stilisti e cuciuti da squadri di vuluntari. A danza in custume di participanti pî stradi jè garantita dô sonu di na steel band, na fanfara o un dj soca a bordu di tir musicali: tuttu chistu si riassume ntô tèrmini “jucare mas”. Na carattiristica unica da sfilata jè chi a genti dû postu e furasteri partecipanu a parata dî bande. Ogni banda jè guidata da un Re e da na Riggina chi vestunu custumi assai granni chi spissu richiedunu estensioni e i roti pî aiutari i “Masquerader” a puttarli pî stradi. Ogni annu la “Dimanche Gras” (Dumìnica dî Carnaluvari) un cuncursu jè tenutu pî assegnari u titolu di Re e Riggina dû Carnaluvari. U Carnaluvari dû Lùniri e Màrtiri, i band sunnu in cumpetizzioni pî vinceri u titulu di Banda dill'annu. I picciriddi s’arricrianu partecipandu a “Carnaluvari di Picciriddi”, a cuncursi e sfilati chi si svolgiunu i semani prima dû culmini dû festival. U Carnaluvari fa parti dû programma di studi nazziunali, diversi piani di studiu si svolgiunu pressu i scoli di tuttu u paisi. Spetta all’autorità reggionali organizzari e gistiri manifestazzioni simili ntê città cchiù nichi e ntê villaggi.
Gruppi[cancia | cancia la surgenti]
Ê cumpetizzioni partecipunu numerusi Band chi seguonu un tema assegnatu chi caratterizza u generi dû custume. Â singula Band jè cumposta da svariati sezzioni cuntraddistinti da variazzioni di custumi nell'ambitu dû stissu tema. Capi Band e stilisti cumincianu a travagghiare supra i prisintazzioni cû misi d’anticipu. I custumi sunnu disponibili pî l'acquistu ô campu mas. Alcuni campi offrunu custumi in vindita online e tutta na serie di servizi chi vannu dà Sicurezza all'assistenza medica, dà lugistica ô catering, supporti nicissari pî affruntari i 16 uri dû corteu ô soli di Portu di Spagna. Ogni Banda nomina un Re e na Riggina dà Band, i quali partecipanu all'assegnazzioni dû titolo di Re e Riggina assuluti dû Carnaluvari.
Elencu dî Band o gruppi màscarati partecipanti all'edizzioni "Gran Bacchanal" Carnaluvari 2013.
J'Ouvert Bands
Kiddies Bands
Màschiri[cancia | cancia la surgenti]
Edizzioni antichi[cancia | cancia la surgenti]
Galleria[cancia | cancia la surgenti]
Libri[cancia | cancia la surgenti]
Noti[cancia | cancia la surgenti]
Lijami nterni[cancia | cancia la surgenti]
- Diariu dû Carnaluvari
- Situ Ufficiali Enti Turismu di Trinidad e Tobbagu
- Calannariu e Situ dû Turismu di Trinidad e Tobbagu
- Situ Ufficiali dâ Commissioni pû Carnaluvari
- Informazzioni e custumi dû Carnaluvari di Trinidad e Tobbagu
- Â scuperta dû Carnaluvari
- Carnaluvari Trinidad e Tobbagu 2013
- Organizzazzioni dû Calypsu di Trinidad e Tobbagu
- Â scuperta di Trinidad e Tobbagu
- Bande dû Carnaluvari di Trinidad e Organizzazzioni Eventi
- Storia Munarca dû Soca
- Màschiri tradizziunali di Trinidad
- Pirsunaggi dû Folklore di Trinidad e Tobbagu
- Annati e Band vincitrici Carnaluvari di Trinidad e Tobbagu
Autri proggetti[cancia | cancia la surgenti]
Lijami di fora[cancia | cancia la surgenti]
- Carnaluvari dî Trinidad e Tobbagu: U chiù grossu spettaculu dû munnu
- Situ ufficiali dû Carnaluvari di Notting Hill


text:
Mimnermu
Mimnermu ('n grecu anticu Mίuvepuoς , Mímnermos; Culufoni o Smirni, VII sèculu a.C. – prima mitati di lu VI sèculu a.C.) fu nu pueta eliggìacu e cantori grecu.
Òpiri[cancia | cancia la surgenti]
Ppi quanta rivarda li sò òpiri, hannu junciutu nzinu a nuatri na vintina di sò frammenti, ca fùrmanu 'n tutali 80 versi. Fu auturi di assai eliggìi amurusi, spartuti di li filòluggi alissandrini nti dui libbra.
- Nannò: cugghiuta di puisìi addidicata a na flautista (na fìmmina ribelli, 'n cunfrontu a lu standard grecu). Fu lu primu auturi a didicari nu libru a na fìmmina.
- Smirnèidi: puimuzzu èpicu ca cunta la verra contru Smirni.
Li cuntinuti ca Mimnermu prifirisci, a lu cantu di lu mitu e l'epos, sunnu pigghiati di nu pissimìsimu, ca si spiega nti la brivitati di la vita, nti la nichizza di lu campari, nti lu finiri di la carusanza e nti l'avvicinàrisi di la vicchiània.


text:
Costa Smiralda
A Costa Smiralda (in gadduresu Monti di Mola) hè u trattu di costa di a Sardigna nord'urientali (Gaddura) in la pruvincia di Tarranoa è Tempiu. Forma una pinisula interamenti cumpresa in la Cumuna di Alzachena è ch'idda parti da l'umonimu golfu à quiddu di Cugnana.
U tarritoriu, guasgi spupulatu finu à tutta a prima mità di XXu seculu, hà vistu nascia in lu 1962 par manu di u principi ismailita Karim Aga Khan, u cunsorziu Costa Smeralda, dendu cusì una gren'spinta à l'industria turistica di a Sardigna, trasfurmendu quistu locu in un'impurtanti è rinumata zona di vacanza. Prisenta numarosi insinaturi, longhi piaghji rinosi, muntagnoli, numarosi isuli è pussedi lussuosi alberghi.
I centri maiori di a costa sò Porto Cervo, Poltu Quatu, Liscia di Vacca, Capriccioli, Cala di Volpe.
Ancu micca essendu in Costa Smiralda, Palau è Porto Rotondo veninu à idda suventi assuciati par prussimità è sumiddanza.


text:
Esquerra Republicana de Catalunya
Esquerra Republicana de Catalunya (ERC) (Manca Ripubbricana dâ Catalugna n sicilianu) è nu partitu pulìticu catalanu. La sò sedi è 'n Barcillona. L'ERC s'addichiara sucialista, ripubbricanu e susteni la nnipinnenza di li Paisi Catalani (Països Catalans), zoè lu nzemi di tutti li paisi di lingua e cultura catalana: la Catalugna, la Cumunitati Valiziana, li Isuli Baliari, la Frangia d'Araùna, lu Prinzipatu d'Andorra, la Catalugna sittintriunali e la citati d'Algheru n Sardigna. Ntô 2008 era lu terzu partitu nnû parramentu catalanu e cuvernava la sò coalizzioni cû PSC (Partit dels Socialistes de Catalunya) e l’ICV (Iniciativa per Catalunya Verds). E' canusciutu videmma simpricimènti comu "Esquerra".
Storia[cancia | cancia la surgenti]
L'ERC nascìu ntô 1931 pì ùpira di Jaume Aiguader i Miró doppu la fusioni ntra di iddi di Partit Republicà Català, L'Opiniò e Estat Català. Nnû stissu annu, doppu la vinciuta a li ilizzioni, lu sicritariu dû novu partitu Francesc Macià pruclamò na Ripubbrica catalana nnipinnenti, ma la quistioni àppi vita brevi e cadìu sùbbitu picchì, câ trasuta n viguri dâ nova costituzzioni dâ secunna ripùbbrica spagnola, si avìa cuncessu a la Catalugna lu statutu d'autunumìa.
Ntô 1934, doppu ca Macià lassò la prisidenza dû partitu a Lluís Companys, chiss'ùrtimu tintò n'àutra vota zoccu nun avìa arrinesciutu a Macià, zoè la pruclamazzioni dâ nnipinnenza dâ Catalogna. Arreri stu gestu nun àppi effettu e, peggiu ancora, vistu ca st'azziuni avìa stata pigghiata pì prutesta pì la ilizzioni di la cualizzioni di dritta a la guida dû paisi, àppi macari l'effettu cuntrariu: l'esercitu ntirvinìu sciugghiennu la Generalitat e arristannu tutti li sò cumpunenti e li sicritari di li partiti pulitichi, cumpresu Companys. Pì chissi fatti e pì la suspinziuni di parti dû cuvernu di dritta di li prujetti di autunumìa ca lu pricidenti cuvernu rifurmista avìa avviatu, lu statutu di autunumìa dâ Catalugna accabbò suspisu nzinu a lu 1936. N ddu annu l'ERC fici parti dû Frunti Populari ca vincìu l'ilizzioni e Companys addivintò arreri capu dû cuvernu dâ Generalitat.
Ntô frivaru dû 1936 l'ERC fici parti dû Frunti Populari ca vincìu l'ilizzioni e lu prisidenti Companys addivintò arreri capu dâ Generalitat. C'accuminzagghia dâ guerra civili n giugnettu dû stissu annu l'ERC appujò lu cuvernu ripubbricanu, pirò câ vinciuta di li nazziunalisti fu addichiaratu foraleggi di Francisco Franco nzèmmula a tutti li àutri partiti dû Frunti Populari. Propiu pì chistu mutivu la Generalitat fu suprissa n'àutra vota. Companys, fuìtu n Francia n seguitu a li pirsicuzzioni accuminzati di lu riggimi franchista, fu annagghiatu di agenti di la Gestapo câ cullaborazzioni dû cuvernu di Vichy, mannatu n Spagna e scupittatu ntô 1940.
Doppu casi 40 anni di azziuni clannistini e pulitica sutta manta, turnò a la pulitica attiva nti li anni dâ transizzioni dimucratica spagnola stranamènti comu l'ùrtimu partitu catalanista ca uttinnìu la lialitati.
L'ERC di li anni '90 nzinu ô 2006[cancia | cancia la surgenti]
Nti li anni '90 la popularitati dû ERC criscìu nnâ manera mprissiunanti tantu ca pì li ilizzioni dâ Generalitat dû 1999 uttinni 12 seggi, passannu a 23 ntô 2003. N picca tiempu addivintò lu terzu partitu catalanu agghicannu a uttiniri pì daveru a li ilizzioni pulitichi dô 2004 cchiù di 600.000 voti e la biddizza di 8 seggi nnî Cortes. Chissu è cunzidiratu nu granni risurtatu si ssi pinza ca prima di ntonzi nun avìa pigghiatu mai cchiù di dui seggi.